iPhone 13 a chuak cang, nai cawk ve lai maw? - THE CHIN EXPRESS\niPhone 13 a chuak cang, nai cawk ve lai maw?\niPhone 13 chuahnak kong cu Apple company nih nizaan ah official tein thawngthanhnak a tuah cang. Atang video ah zoh khawh asi.\nUS, Australia, Malaysia, tbk ram tampi ah a man zong a thanh dih cang.\niPhone 13 mini, iPhone 13, iPhone 13 Pro le iPhone 13 Pro Max vialte an dihlak in 128GB in an i thok dih. Pro le Pro Max cu 1TB (1000GB) tiang upgrade khawh an si. Adang cu 512GB tiang upgrade khawh an si.\nUS le Australia ahcun September 17 in online ah cah chung khawh asi cang lai. September 24 ahcun Apple Store dawr vialte ah cawk khawh dih asi cang lai.\nUS ah iPhone 13 mini cu $699 asi. iPhone 13 cu $799 asi.\nUS iPhone 13 le mini man\nUS ah iPhone 13 pro cu $999 asi. iPhone 13 Pro Max cu $1099 asi.\nUS iPhone 13 Pro le Max man\nMalaysia ahcun October 1 lawngin online (apple website) ah cah khawh asi lai. October 8 ahcun Apple nawl pekmi dawr vialte ah cawk khawh dih asi cang lai.\nMalaysia an man cu:\niPhone 13 mini = RM3,399\niPhone 13 = RM3,899\niPhone 13 Pro = RM4,899\niPhone 13 Pro Max = RM5,299\niPhone 13 Pro Max 1TB cu RM 7,599 asi. Mah zat tangka hin cun Malaysia ahcun ṭhitum puai tuah khawh asi.\nMalaysia iPhone 13 Pro le Max man (graphite color)\niPhone 13 cu iPhone 12 he zei dah aa dannak?\nA15 chip an hman caah graphic le sehtha tlawmpal a rang deuh, nain ni fatin game aa kah lomi caah cun aa dannak na hngal lai lo.\nCamera thar an hman caah khuaceu tam deuh a lak khawh i background a mawt ter deu khawh caah hmanthlak le video tlawmpal an i dawh deuh lai. Nain, aa dawh lo ciami cu nai dawh hlei lai lo … hehee … na thin hung hlah, nang cu nai dawh ko.\niPhone 13 Pro Max battery cu iPhone 12 Pro Max nakin suimilaam 1 in 2 kar sau deuh a nguh lai.\nAustralia iPhone 13 le mini man\niPhone 13 Pro le Max screen cu 120Hz an si caah FB, Youtube, Website, tbk. cungtang ṭum/kai le sirlei thai tikah a smooth tuk lai i deh a nuam tuk lai. Nain, Samsung le Android phone man fak deuh pawl ahcun kum 2017 khan a ngah cang. iPhone ahcun atu ceo lawng ngah, mah hmanh cu a man fak chiahrumi Pro le Pro Max lawngah ngah.\nA muisam (design) cu aa khat dih ko. Pe 5 hlat cun zapi zaraan nih cun iPhone 12 Pro Max le iPhone 13 Pro Max an thleidang kho lai lo. Cun, hello tinak le FB le Youtube hrawnghrang lawng a hmang i game aa kah tuk lomi nih cun iPhone 12 le 13 aa dannak nan hngal tuk lai lo — game i kah a ṭha kan ti duhnak asi lo, China cozah nih cun ngakchia ṭhanning a hrawh ati caah zarh 1 ah suimilaam 3 lawng game kahter dingin upadi a ser cang. India state cheukhat zongah game tampi cozah nih an khap.\nMuici (color) cu iPhone 13 le 13 mini caah phun 5 a um;\nStarlight (white) le\nRed an si.\niPhone 13 Pro le Max caah cun color 4;\nSierra Blue (light blue)\nGraphite (grey) an si.\nAdang cu zei pipa aa dangmi um lo.\nAustralia iPhone 13 Pro le Max man\niPhone 12 aa tlaih liomi caah cun cawk a phu lo, tangka hlohnak na hngalh lo ahcun letian in hei cawk ding zong cu si ko. Nain, iPhone 7 le 8 hrawnghrang aa tlaih liomi caah cun cawk phu asi ko. Tampi a ṭha deuh.\nNai cawk ve lai maw? iPhone 13 hi zeitin dah na ruah? Zei color dah na uar cem? iPhone maw na uar deuh Samsung?


Thlanrawn Khua Inn 3 SAC Ralhrang nih an Khangh Than – Onlinenungak\nNihin chun ah SAC ralhrang pawl cu Falam peng Thlanrawn khua ah an phan tthan i inn 3 an khanghpiak chap hna, tiah thawng kan theih. Khuami pakhat nih, “Taal ah inn an khanghpiak hna timi kan theih i kan khua zong an khangh sual ah tiah vehvat ah kan vung kal cu inn 3 an rak kaang cuahmah. Inn khat hmanh kan khamh kho lo,” tiah a chim. SAC ralhrang pawl Falam in Hakha lei an rak kai lei October 14-15 ah Thlanrawn khua inn 13 an rak khanghpiak cang hna. The Chin Journal\nthawngpang dang relchap : KNLA Le TPDF He Kahdohnak Ah Ralhrang 20 Hrawng An Thi


Pathian salțha DAVID LAH – Zion Tlang Media\nPathian salțha DAVID LAH\nMay 24, 2020 admin Myanmar\nA rim a nam mile, Uihrut bang seh atim pengtu, Miphun le ram zei ah arel lotu le, lamhbeh atim peng tu, mithil chuh le nutlaih hrem in cozah aser mi cozah, achung zongah cenghngia, aleng zongah cakei. Ningcang loin khua asa mile khrihfa mizong lamhbeh atim tu khuachia cozah. Sau nahei dam te hnga maw cu” Khrih ah laihritlai, saya, david lah, nathawng theih nicu, zanmang ahluan ai mu. Zumlotu hna țemțawn nakle, nawlneih nakcu, romei bang ațian lai i, azam mi tichum bantuk asi zau lai. Nathaisung hrinhngiang rual le,khrih ah pumkhat asimi hnanih, meibang kantoh mi Kanpa sunpar nak alang kolai tihi kan ihnemh nak asi. Hicaan ahhin Arian națuan piakmi Napathian nih, Denial bang pasal țha ah thim anduh. Zeicatiah pasalțha, Denial kha Chiandeih” thongchung anthlak zongah azeihmanh apoilo. Pathian nih asunpar nak alangh ter i, Pathian salțha zohchun awktlak asi khah.\nNalung țhawnterlaw, na pathian au. Chiandeih kaa zong aang kholo in atuah tu napathian sunpar nak kha vanruah bang asur kolai. A autu hna cungah atlai ballo mile, rianrang in afale afuhtu Pathian nanei. Vawlei cu vawlei asi bantuk in, vawlei nih hnahnawh nak inpe ko hmanhseh, khrih salțha nasi nakle, natemtuar nak cungah, adong lomi Pathian veel nih hmailei ah kaar in hlan ter hram rih sehlaw, zumtuhna keneh zulțhan dingin adawtnak thladeem he lam inhruai țhan koseh. Thlazaa kanin cam pi ko. mitcaw le mitcaw lam ihruai cu hor kuang thuk ah antla teko lai. Cangdongh ni ahcun. Note:khrih hrangah ningzah nakle temtuar nak a iing tuhna cu, lunglomh nak faangphal he antlung tawn! Credit: Agust Hrang HChing.\nPrevious Post:Dr. Ngun Cung Lian hi fak tuk in amah pumpak personality hnawrsuan in an phawmhmi ka hmuh tikah Chinmi hi kan mawh tuk ka ti\nNext Post:David Lah le Pathian riantuan tu danghna kongah Bible chimchung bia


Breaking:Hakha le Thantlang chin ram cheukhat dihlak ah ralring nih mipi harsat an pek cang hna. – Lai Lungrawn Post\nRalhrang nih Chin ram cheukhat Internet line an phih cang. Nihin zaan lei ah Thantlang Tedim Town Mindat Falam Matupi le Kanpalet Internet line an phih cun tuzaan lila ah Paletwa Gangaw Myaing le Htilin Magway regeion an phih nolh.Zeiruang ahdah an phih Mui lak ah zei dah tuah an timh timi cu ruahchung khawh cio a si. Pathian nih venghrim cio hram hna seh


Media Luhter Lo in Palek le Cozah Minung 285 nih Ekah 676 Chung Innsakmi le Dumhau An Hrawh Lai timi le Hakha Sangthar Samhning ah Ka Hmuhning – THE CHINLAND POST\nMedia Luhter Lo in Palek le Cozah Minung 285 nih Ekah 676 Chung Innsakmi le Dumhau An Hrawh Lai timi le Hakha Sangthar Samhning ah Ka Hmuhning\nAugust 1 Cozah nih 676 Ekah Hrawh tikah Media luhter hrimhrim lo ding biachah/ TCP\nSalai Josephbawi| 2019 August 7| Hakha thanchonak le a herh caah Chin ramkulh Cozah nih Sangthar samh dingin Cawbuk leikap Ekah 676 hmunhma cu caan tlawmpal ah innhmun peknak ding timhtuah cuahmah a si cang. Cu ka phungning lo sakmi inn pawl thehnak ahcun mizapi hmurka a simi media pawl theihter lo le luhter lo in Cozah palek, meithat, Cozah riantuantu hna le sangkip in thimmi minung (285) nih August 9, 2019 zing sml 9am ah kan hrawh cang lai tiah Cozah riantuantu pakhat sin in theih a si. (August 5 Cozah Vuanci le Biaknak lei upa meeting hnu ah a nicaan an thawn i a caan theih a si rihlo). Ekah 100 samh lio siseh, atu Ekah 676 zong ahhin buaibainak ngaingai Hakha dirhmun cun kan ton. Hi kong ahhin Chin media Cozah nih an kan pehtlaihning le Hmailei zeitin dah kan kalpi awk a si timi ka hmuhning ka van langhter ve.\nHi samhnak kongah Pupa ram min put in mah dumhau le mah innhmun a humhakmi phu le pupa ram ngei taktak kan si a timi phu nih an duhning langhternak zong Jan 25 le August 1 ah siseh a herhningin thawngfianhnak hna zong an tuah. Hi thil kong ahhin Hakha hrambunh Lothlo Phu lawng nih abik in tuanvo lak in cawlcang a si. Hi Lothlo Phu hi lo a thlo taktak le dum a tuah taktak mi minung zeitluk dah an itel hnga ti cu zapi theih a si ko lai. Hi cawlcanghnak ah Hakha ah zatlang phu aa timi Chin Youth Organization, Chin Youth Organization, Khuanu khuapa le sangkip mino phu zong nih aw-aan pakhat hmanh chuah a si rih lo. Chin miphun nih nuhrin covo bu nganbik kan ingeihmi Chin Human Right Organization hmanh nih dai tein a um. Hi kong vialte hlathlai ahcun ekah 676 hmun ah pupa ram ngeitu aa timi minung nih zuarmi dum caw le innhmun acawtu le Cozah vawlei tahzung lila nih tangka phalh in tahpiak an tam tihi a si.\nAugust 1, 2019 Hakha Cawbuk Hmunhma kauh Lungtlinlonak Langhter/ TCP\nEkah 676 Vawlei Cozah tawlrelmi cungah thazang a pemi an um bantuk in ningcang lo deuh in a timi zong um a si. NLD Cozah a kai hnu 2016 kum in tutiang innhmun an samhning zoh tikah mizapi lei in lunghrinnak le lungfianlonak tampi a um ve. Mizapi hmurka a simi Media an hrial. A ruang a um men lai, Mizapi lei nih an kan chimhmi kan phozar tiktu ahkhin Cozah an kan doh ti lei in aala mi Cozah riantuantu le Vuanci tampi an um. Atu bantuk in buainak bantuk in a um lengmang mi zoh ahhin Hakha khua kan kauh lai kan sersiam lai ti tikah ahhin Cozah nih Hakha mipi teltumnak le ceihhmaitinak lam a kawl duh lo ruang ah a si ko lo maw tihi ruah awk ngai a um. Tutan zong tampi ka telh ko hna a ti lai nain Cozah nih tlaih khawhmi minung lawng an sawm an ton lengmang hna caah a si tihi hmuh khawh a si.\n2015 kum Hakha puicim ton hnu in Hakha khuapi serthannak le tungvang kauhnak caah siseh, kum saupi innhlang le inn ngeilo in a ummi thialkam chungkhar hna caah tiin ekah (100) hmunsamhmi cu a soktu minung 804 nih camcawhfung zuh in Chin ramkulh Cozah nih February 14, 2018 ah a rak pek bal cang. Cu lio ahcun hmun a sok khomi cu (1) Inn ngei bak lo, inn hlang in Hakha ah kum hnih nak tam a um cang mi. (2) Inn ngei lo mi harsa nuhmei (nu nih chungkhar a hruai i fa le he inn hlang in a um mi). (3) Hakha ah a ummi Pastor inn ngei lo. (4) Cozah rian tuan in pension a la mi inn ngei lo an si lai ti a si. A soktu 804 lak ah innhmun minung 273 nih an ngah. Cu lio a soktu hna chungkhar sining chekfelnak kha ningcang tein Cozah nih a zohfello caah thilthur hnawm tete aa tel ve i zapi zaran nih buaipi ngai a rak si. Bianabia ah pastor 84 nih an sok ve i minung 21 nih an ngah. Cu a ngahmi chung ahcun Pastor zong a sihuaha lomi le a nupi min hna in a sokmi hna zong um a si. Motor le inn tha lo tha a ngei cang mi hna nih an ngah men ko. An inn ngeihmi cu anmah min in a rak um lo cang ahcun a ho cio nih dah kan rak theih hnga mu. Tawlreltu hmanh nih an itheihter duh lo cu tiah soisel a rak tong ngaingai.\nHi Ekah 100 samh lai ahhin Hakha khuathar le Cozah zong an buai ngaingai. Vuanci Sui Thio, Hluttaw Speaker Pu Zo Bawi le Pu Thla Hre nih tha tein an theih bik lai. January 6-20, 2017 kar ah Cozah nih inntek Khuathar ceihhmaipinak le khuakhantinak um lo in hmunthar samhnak lam an rak chunh cang. Cu lawngah Hakha khuathar nih vawlei a dawr caah ngol dingin Cozah cu an ti hna. Cozah lei chim ve ningah 2016 kum dih siseh a tutiang Khuathar he meeting voi (4) leng kan tuah cang caah ti le Khuathar nih lam kan chunhpiak u nan ti an ti caah pei kan chunh cu tbk bia chim a si ve hoi. Cozah nih tangka pakhat hmanh chiahpiakmi um lo in Innhmun ca thawhmi tangka lila in lam, hlei le mei vialte tuah a si. Hluttaw Speaker Pu Zo Bawi nih tangka a pe khomi lawng innhmun pek nan si lai ati ti hna in biachokvai a rak chuak. Cu lio Ekah 100 hmunsamhnak Cozah committee ah Convener – Chief Minister Salai Lian Luai, Chairman ah Vuanci Sui Thio, Vice Chairman ah Vuanci Mang Hen Dal le Vuanci Isaac Khen, Chungtuan ah Pu Thla Hre rak thim an si. A sinain Hakha Khuathar he boruak athatlo tikah committee cu Vuanci Isaac Khen le ramkulh uknak zung u Piangcho nih nawlngeihnak a rak chuh hna. Committee adang tein an kalpi i zaran lunghrin bu in camcawhfung phawtzamhnak in rak tuah a si. Anmah pahnih hi an eihmuar ruang ah maw hitin an si hnga ti zong ruahphah a si. Cu lio Hakha khuathar an buainak aruang bik cu Khuataw lei in lam an cawh ahcun Hakha Khuathar aa tolh lai tiah Khuathar upa cheukhat nih an chim. A sinain aruang bik cu Cozah nih ningcang tein ceihhmai khuakhan tinak tuah le buaktak tein loram ngeitu hna a chonbiak hna lo caah a si tihi hmuh khawh a si. 2018 kum dih lei lawngah ekah 100 samhnak cu tawlrel khawh a si.\nCu bantuk Cozah lei nih innhmun thitha an samh khawh lo ruangah innhmun man le innhlanman a kai chinchin ve. Culio i Pyidawta Tleicia Pi Duh Sung inn(atu Irrawaddy Bank) cu sing 5500 a rak phan. US Washington DC le US ka dangdang state inn nak in a man a fak deuh rih. Cu pawngkam inn cu sing 11000 tiang a phanmi inn an um len. Cu nih a chuahtermi cu mirun sifak thleidannak, firnak le sifah chinnak a chuahter. Innhmun a ngahmi pawl nih kumkhat hnih arauh bak in Ekah 100 hmun innhmun cu an zuar len. Acheukhat cu an zuar cang caah innhmun na ngah cang tinak catlap hmanh July 12, 2018 tiang chuah a theilomi an um ti a si. (cu tiang ah minung 51 nih an chuah rihlo).\nCu manfawi tein ngahmi innhmun pawl cu Mirum pa kut ah a phak tikah mirum pa nih a duhpaoh in Hakha innhmun man cu a mersan chinchin. Sifak santlai lo caah sing 100 tal ngeihlo ahcun innhmun aa ngei khko tilo. Cu tikah acheu nih mah ram a si lomi zong pupa ram tiin kulh in zuar, hakkaumi nih phungninglo zuarmi dum tampi cawk, cu innhmun le dum tampi cawmi nih pupa ram a si tiin aupi, pupa ram a ngeitaktak mi tu kha lih ah a cangmi minung tampi hmuh an si. Vawlei ei bak in an vawlei ngeihnak chiat aa rak serh ngammi Chin kan pi kan pu hna lungput ziaza zong a zorter ngaingai. A tutiang kan cozah nih Tlangcung miphun hna kan nunphung le kan pupa vawlei kan ngeihmi ngalhpinak hrim a kan tuahpiak duh ve lomi hi ningcang ten rak tawlrel ciami Kawl ruahnak cu a si ve. Cu tikah ka lawngin Pupa ram kan tit awn i ataktak buainak a chuah ah inntek miphun sungh lengmang a si ko. Cu nih a langhtermi cu miphun pakhat kan sinak in zeihmanh tawlrelnak nawl kan ngeilo zia a langhtertu pakhat a si ve.\nEkah 100 buai lio ahkhan cun License pungsan (1)(7) le adangdang pakhatkhat a ummi paoh cu ruahpiak ding, zeihmanh license a ngeilomi dum le hmun cu chuh tawp ding, Khawlettaw ayasit timi pengkomh bawi nih pekmi cu chuh lo ding, pupa ram a si ahcun tanpinak pakhatkhat he a herhning in ruahpiak ding tiin le a ralaimi caan ah Cawbuk, Nuai hna ah inn hmun tampi samh a si lai caah aho hmanh innhmun ngahlo in nan um lai lo tiah Ramkulh Sipin hmu Pu Thla Hre siseh, Pu Zo Bawi pumpak hrim nih February 14, 2018 hmun ekah (100) pek lio ah a chim.\nHakha ekah (100) onhnak in zarhhnihthum hmanh a rau lo. Vice President Henry Van Thio nih Hakha ah hmun 1000 rak samh than u a ti tiah Hluattaw Speaker Pu Zo Bawi nih March 5, 2018 ah The Hakha Post ah a chim. Cheukhat theihning ah Ekah 500 fai cu Hakha Khuathar le Vuanci pawl umnak inn kar ah samh a si lai bantuk Cawbuk lei an samh lai bantuk in thawng cu a leng colh ve. Khuathar lei tlam a tlinlo tikah Ekah 676 Cawbuk lei timhtuahnak an ngeih than cu a si. Cu hmunthar samhnak rianthoknak hi Sipin Pyinehmu Pu Thla Hre maw rian an khinh, Vuanci dah direct a kalpi colh hnga tihi mizapi nih fian a si lo. A sinain 2018 kum dih ahcun Drone he GPS he Hakha cawbuk ca Town Plan an tuah cuahmah tikha Sipin Vuanci sin in theih a si. Cu chung vialte cu Cozah nih Pupa ram le dumngeitu a chonbia tu committee, lam hlei le mei a tuahtu, tangka kawltu le hmunhma petu tiah committee pali a rak ser cang.\nCu chungah Cozah nih Pupa ram le dumngeitu a chonbia tu committee tiah thimmi upa hna hi Hakha khua nupa aa timi loram umtuning thiltheicia ngaimi an si tikah dum ngei le ramngei aa timi hna cu chonhtlak ruah dawh an si lo. Vuanci Soe Thet nih a orhlei kut ah a hmanmi zong an um nain mi an tlai kho ngaingai lo. Cozah zong nih Lothlo phu aa timi le pupa ram ngeitu aa timi hna zong lungsau tein a ton duh hna lo zong aa tel. Cucaah caan tlawmpal January 25, 2019 ni ah Hakha Lothlo phu cu lio Rev. Hrang Kil le Pi Za Tlem hruaimi hna nih duhmi langhternak (sandahpiah) cu an tuah colh ve. Cu i abik an aupi mi cu Pupa ram ngeihmi ngeihthainak, 1984 le 2018 upadi ningin riantuan u tinak, Pu Zo Bawi nih inntha sakho le tangka pe kho lawng hmun pek ding a timi hi mirum le sifak thleidan a si pin ah sifak thlanglamh a si timi le Cozah nih pupa ram ngei hna theihternak tuah lo in hmunhma nan chuh ti ruang bik khi a si. Cozah lei nih mizapi tonnak kan tuah, bia kan ruah ko hna nain anmah duhmi le chimmi lawng bia an itlaih. Kanmah chimmi zei an rello tiah an ti i nizan adonghnak August 1, 2019 tiang Chin ramkulh Cozah nih Upadi ning in ka tuah lai ti lawng a chim ve cang. Cawbuk sangthar samhnak hmun ahhin hmun tha tein a ngeimi minung 8 lawng an si i adang ningcang lo sakmi inn 135 cu upadi ningin kan nor hna lai, pupa ram zong siseh, vawlei lawng timi zong siseh upadi ningin ti cu July 10, 2019 Chin Ramkulh Thawngfianhnak ah Vuanci Soe Thet nih a chim cang.\nMay 3-August 3, 2019 ni 60 chung 676 ekah chung ningcang lo in nan sakmi dumhau le inn vialte hrawh dih dingin ralrinnak siseh cheukhat hna cu sualphawt tazacuai voi 4-5 leng an chuak cang. Lothlo phu leikap zong in hi thil kongah kan dai hrimhrim lai lo, ngol kan tim lo ti a si ve tikah zeitin dah kalpi ah atha hnga tihi ruah ngaingai ahaumi a si. August 5 ah Chin ramkulh Cozah le Pastor pawl tonnak ah August 12-31 tiang soknak form ap ding le phungninglo in asami paoh August 17 ah hrawh dih ding tiah theih a si.\nHi kong he pehtlai in August 1, 2019 9:00-11:30am Cozah meeting pakhat ah an chahmi cu (a) 676 Ekah Chungah Phung ninglo in Inn a sami hna hrawh ding ah Palek thazang (50), Meithattu thazang (30), Sipin le Committee chungtel minung (50) le Motor (3), Peng Tawlreltu (7), Peng vawlei tahzung minung (6), Peng Milurelnak zung(lahwahkah) (6), Peng thingram zung minung (6), Siizung Mizaw phorhnak motor (1) le azultu (2), an zapi minung ( 207 ) in hrawh ding, (b) Hakha Sang (8) in Cawbuk sang minung (11), Dawrthar in minung (24), Pyidawta in minung (11), Khuahlun minung (4), Dawrhlun minung (4), Khuathar minung (8), Hakha thar No.1 minung (4) le Hakha thar No.2 minung 4 an zapi ( 78 ) zong kal ve ding. (c) Head Speaker (7) ken ding, (e)Ekah (676) Hrawh chungah mi zei Media hmanh a luh in luhter hrimhrim lo ding (f)Mah Hrawhnak Caan cu August 9, 2019 Zing Sml 9:00am Lam C (Road-C) tanglei lam in thok ding a si. Hi ka ahhin ruah awk a ngai a simi cu Mizapi hmurka a simi Media hmurphih hi a si.\nEkah 676 biachahnak ning “(e) Ekah (676) Hrawh chungah mi zei Media hmanh a luh in luhter hrimhrim lo ding timi” Zaukphung Cozah asilo ah Mizapi Cozah aa timi NLD Cozah i a lungput hi ruah awk ngai a si. Ekah 100 buainak siseh atulio Ekah 676 buainak siseh Media sawm kan tong ballo, a dang tein thawnghalnak tilo ahcun. Hakha khuapi sernak ah Cozah lei in thawngfiang an kan theihter ve lo tikah thil sining tampi mizapi sin ah thawngdik kan pek khawh lomi tampi a um. Mizapi lei thawng kan zamh a si ah le Cozah nih nan kan doh timi lawng an chim theo ve. Cu nih a chuahtermi lunghrinnak nih izumhlonak, Cozah cawlcanghnak ah iteltuam duhlonak le sianlonak lungthin hi a chuahter ngaingaimi a si. Tulio kanmah he aanaihbik Laizo buainak, Hnaring hmunhma buainak, Matupi pengkomh zung buainak, Mindat NLD zungsaknak, Kanpetlet vawleitang thil chuakmi buainak, rihkhawdar Hualngo pawl puai buainak tbk zoh ahcun Cozah nih mizapi he hmaitonh in biaruah ti taktak a tuah ballo zia hi a lang ngaingai. Cozah duhmi lei a chim khomi, Cozah awthlum a chim khomi minung he lawng thutti le khuakhan lawng duhnak zia hi eihmuarnak lungthin le hramhram uknak ngaingai cu a si. Tutan thil a cang dihmi zong hi Cozah nih lungsau le tha deuh tein mizapi he ton biaruahnak ngeihbu le zapi lei zong nih athabik in ruahnak pekmi cungah kal sehlaw a tluan dih lo hmanh ah thil dawh ngai a chuak khodingmi a si. Hi bantuk in a kalpeng rih a si ahcun thil poipang a tong kho ngai dingmi dirhmun a si.\nLaimi cu Lo le dumhau in paw arak cawmmi kan si tikah pupa ram timi tlangram le bilram ngeih cio a si. A bit le akau lawng aa tlau lai.Vawlei ruang ahcun zungkhat det zong a duhbak lomi miphun kan si. Hakha dawh le kauh cu duh cio a si. Cu kan duh ruang i Pupa ram te hna cu tiah zeirello bia kan chim sual i Cozah kalpimi lawng hruh tanh in kan tanh ahcun miphun tlaunak a si tiah ka ruah. Dumhau ngei le Pupa ram ngei hna zong nih media in zapi sin an chimi cu tha tein kan chimh hna sehlaw kan siantuk, kan cotawk cu kan co ve awk a si. Cu silo in mirum pa rumchinnak a sibel kan duh lo tihi an chimi a si. 2019 July 31 ah Pupa ram ngei tiah aa ti i lam zawh in duh lonak an langhtermi cu kannih Hakha Khuahlun kokek ram ngeitu taktak (Zatuak 95%) kan lungput a si lo. Kan pupa tlangram (Sathek telh chih), kan pumpak pupa ram, zei bantuk kan ram pohpoh bu pakhat khat nih siseh, pumpak pakhat nih siseh, hman an herh ahcun Hakha Khuahlun kokek ram ngeitu le thingram Committee he zoh in hnatlaknak ngeih hnu ah hman ding tiah Hakha Khuahlun Kokek Ram ngei hna 2019 August 4 ah tonnak ah an chim i biathanh zong an chuah.\nHakha Sipin Area 43.9 Map/ Pu Thla Hre fb\nLicense tuah in dumhau a ngeimi hna zong tazacuai an tong. Hihi Cozah vawlei tahzung le Vuanci zungkar ah zawng parathlei in mipi hi an kan thleimi tawn ko lo maw? Ka hawinu nih a ka timi cu kan dum ekah 300 kha Vawlei tahtu zung pa nih a mah tah in a tah i hmun 7 a zuarh hna tiah a ti. Tlawmpal ah Cozah nih Ekah 676 ah aa tel an ti hna caah Cozah Vawleitah zung riantuan pa le a cawtu an buai ngaingai tiah a ka ti. Cu lawng a silo Ekah 676 chung ahkhin pakhat pa nih ekah 3 kha NGOs a tuanmi pa a zuarh i innhmun 12-13 ah acheu le azuar. Tlawmpal ah cozah nih an chuh lai tikah zeitin dah a tuah te hnga?. Thil sining an theih lo ruangah nunchung ca an khonmi Kawlram tangka in sing 300-1000 kar a sung dingmi minung tampi um a si ve. Cu ruangah Mizapi a kan buaitertu cu Vawlei tahzung riantuantu le thweoke riantuantu hi an si bik. Cu nihcun Cozah term khat hnu term khat aa thlengmi Vuanci le mizapi kar riantuannak a buaiter pengmi hi a si.\nEkah 100 kauh lio\nAdonghnak ah chim ka duhmi cu Hakha hi Hakkau a silo ah Hangkha tiah a min kan thlennak hnga lo a biapi. Chin ram khualipi a si lawng a siloh! Chin miphun khualipi a si ve ding ahhin kan izuam a herh. Chin ram pengkip minung nih Hakha an phanh duhnak ding le innhmun fawi tein an hmuh ngah ve i Khuapi ngan, khuapi dawh ah kan ser dingin a biapi ngaingai. Hakha kek lawng nih Hakha kan hruai awk a si, pupa ram kongah kanmah nawl a si ti zong hi a si thlu awk a si lo. Hi bantuk hmunhma buainak lengin adangdang miphun karlak buainak a chuak len rih te lai. Cucaah Hakha kek aa timi hna, Biaknak lei hruaitu hna, sangkip hruaitu hna le zatlang bu hna hmunkhat in teltum khawhnak b user in rian kan tuanti thiam a herh ngai. Biaknak lei le Khua nupa lawngin aza ti lo. Cozah lei zong nih hi bantuk khua ca rian an tuan tik zongah an theih lomi tampi a um ve. Mizapi teltum khawhnak ding le ceihhmai khawhnak ding lam an kan kalpi taktak a hau. Upadi timi cu minung nih kanmah caah kan tuahmi a si i buaibainak achuahter chin tu ding a si ahcun hruhhruh hranghrang in itlaih awk a tha dih tawn lo. Cozah cu mizapi nih kan cawmmi hna kum 5 chung kanmah ai ah rian a kan tuanpiak chungtu kan sal an si. Acheu nih Cozah pi doh cu a si kholomi a si ti biachim hi kan hrial deuh ahau cang. Cucaah mi tlawm-u ruahnak zong kan namnehnak hnga lo le mi tam-u ruahnak lawng lak silo in thil ningcang tein a kal khawhnak hnga caah azalong mi Hakha lairel bu bantuk kan herh ko rua.\nTutan 676 ekah kong cu Cozah caan a dihdengmi nih an norchih men lai nain Hakha hmailei zeitin dah kan kallai ti lei kaptu in khua kan ruah ahau. Media zong hi mizapi hmurka a si caah Soiselnak ca tial paoh ah doh a silo i mizapi caah thiltha a chuah khawhnak hnga hmang cio ko usih! Aho paoh nih atulio 676ekah Hakha thil a cangmi hi Hakha le kan Chinram thanchonak caah a si timi ruah bu in lungcan i pe ko hna usih. Khoika lei phu hmanh ah tanhhleimi ka ngei lo. Hakha khuatungvang kan samhmi cungah lawmh a um zungzal nain hi thil kan tuah pah in sifak santlai lo ngaihchaitnak le ramngeitu ngaihchiatnak le hmailei Hakha mizapi karhlannak caah ceihhmai khuakhang ti deuh kan herh i cu khuakhannak caah cun Hakha Lairel Bu bantuk kan herh ka ti duhmi a si.\n(TCP ruahnak, Hmuhning silo in Catialtu Pumpak ruahnak a si. )\nPrevious Matupi Pengkomh Zung Sing 1700 Dih In Saknak Ding Inn Killung An Chiah Cang\nNext Paletwa Peng Ah Pehzulh In Bomb Kah Thawng An Theih Caah Khuami 200 Leng An Zaam


United Nations General Assembly Nih Middle East Ram Kongah A Lungretheih An Celh Ti Lo — Salai Ephraim Thawngpang\nUnited Nations General Assembly Nih Middle East Ram Kongah A Lungretheih An Celh Ti Lo\nUnited Nations General Assembly nih cun Saudi Arabia oil facility rawh nak kongah le Middle East ram chung buaibainak kongah zei tin dah remdaihnak kan ser khawh lai tiah lungretheih taktak in lakhruak ton biaruahnak an tuah cuahmah.hi lakhruak ton biaruahnak ah a hruaitu hna hi UN Secretary General Antonio Guterres a si i ton biaruahnak hmun ah hin Mahatma Gandhi chuah cam tuak a voi 150 tlin nak cu vawlei cung ram ram uk bawi tampi\nhna nih upatnak an tuah piak fawn tiah an chim.\nUN president Tijjani Muhammad Bande nih cun vawlei cung ram dihlak ah remdaihnak le zalon nak a um khawh nak hnga le thil t’ha lo a chuak dingmi a khamtu dingah UN nih kan i hmai thlak mi cu a si caah vawlei cung ram uk bawi vialte hna nih mah le mah i thangt’hat nak le ningcang lo thil tuah hrimhrim lo ding in nawlpat nak a tuah i,vawlei cungah remdaihnak a um khawh nak hnga caah cun vawlei cung ram uk bawi vialte hna t’uanvo a si tiah a chim.\nUN Secretary General Antonio Guterres photo.\nCun,UN Secretary General Antonio Guterres nih cun vawlei cung ram uk bawi vialte hna cu zei dang vialte thil nak in minung nun nak hi a biapi cem mi a si caah minung pumpak nih Nuhrin covo an ngeih mi t’ihzah piak t’hiam le minung nun nak humhim piak dingin bia a cah ve hna pin ah vawlei cungah remdaihnak a um khawh nak hnga ding caah biatak tein rian t’uanti dingin nawlpatnak zong a tuah chih ve tiah an chim.hi lio ah Brazilian president Jair Bolsonar nih cun US president Donald Trump cu a ram chungah ralzam le mipem a lut dingmi hna a rak kham mi hna cuning cang lo thil a si tiah faklak in a soisel i China ram zong an chawnleh ning cu ningcang thil a si lo tiah a chim fawn.\nUN president Tijjani Muhammad Bande photo.\nBritain prime minister Boris Johnson nih cun a tu lio ah vawlei pi caah t’ih a nung mi cu zei dang thil si lo in technology a san tuk cang caah a si tiah a chim.Japan PM Shinzo Abe nih cun North Korea hruaitu Kim Jong Un cu hmai tonh bak in bia ruahnak ngeihpi ka duh tiah a chim i hi kongah America president Donald Trump zong nih a ka lungtli pi cang tiah a chim.hi ton biaruahnak chungah hin mi pakhat nih minutes 15 chung biachimnak caan ngeih dih a si caah ni nga chung a rau lai a tu tiangah cun zei kong hmanh ah biachahnak an ngeih mi a um hraw rihlo tiah an chim.\nTagged United Nations General Assembly Nih Middle East Ram Kongah A Lungretheih An Celh Ti Lo\nIsrael Prime Minister Benjamin Netanyahu A Loh Ko Tung Lai Hi Mr Benny Gantz Pei Mipi Nih Thim An Timh Ko Cang Hi →\n← HELL IN A RA MI NIH CUN MEI-TTIL A TTIH TI LO (NLD KA ZUM KHO TI LO)


Phyuphyu: Nawlngeihnak Um Tung Loin Zeitindah Judge Na Tuan Huam – Chin 11 News\nPhyuphyu: Nawlngeihnak Um Tung Loin Zeitindah Judge Na Tuan Huam\nPosted By: Chin News December 23, 2019\nPhyu Phyu Kyaw Thein: Mi nih nawlngeihnak na ngeih tung lo ah zeitindah judge na tuan huam an kan ti tawn.\nMyanmar Idol season 4 ahhin judge ( dan ) pakhat a simi Phyuphyu Kyaw Thein nihcun tihin a chim. Mi nihhin Myanmar Idol season 4 ah judge nih biakhiahnak nawl nan ngeih tung lo ah zeitindah na tuan huam tiah an ka hal theu tawn.\nKa lehmi hna cu ” mah tluk in mino tete hmailei ah Kawlram Arfi a si te ding mi hna hlasak thiam lak ahhin ka tuan huam ko” tiah ka leh tawn hna tiah a chim.\nMyanmar Idol season 4 cu a hlan bantuk a si ti lo. A tu cu Judge nih nawlngeihnak mark 50% lawng an ngeih i mipi nih 50% an ngeih ve. Cu ruangah judge pawl hna duhnak lawng in biakhiah khawh a si ti lo.\nAung Ka Lat nih voikhat a rak chim bal cang. Kanmah judge lei nihcun full mark kan in pek dih ko hna. A dang a tangmi kha mipi vote a si caah kanmah nih biakhiahnak nawl kan ngei lo, zeitiawk tha dah tha tiah a rak chim bal ve.\nA tu Myanmar Idol season 4 ah Grand final kan phan cang. Chinmi chung in Benjamin Sum le Esther, Kawl miphun in Aye Myat Phyu an si hna. Mah hna pathum ahhin vote pek khawhnak can zong an onnak a sau ngai cang. Mipi vote tambik a ngah tu poh nih winner an ngah te lai.


Salai Tha Hlei Sang,(Sangbawih) Nih Ram Caah Nunnak Apek Than - TIMES OF CHIN NEWS\nSalai Tha Hlei Sang,(Sangbawih) Nih Ram Caah Nunnak Apek Than\nSalai Tha Hlei Sang,(Sangbawih) CDF nih ram le miphun caah a nunnak a pek. Na miphun nih kan in philh kho lai lo,na ttuanhawi nih na phu an run hlamte lai. Siarem tein va liam ko kun law. Na miphun vialte nih nang cu pasal tha tiah kan in ti zungzal lai ee. Upat nak sangbik kan in pek. R.I.P Our Hero Crd: Salai Wiliam\nKIO Cathanh Chuah Mi…….. 1. 2022 April 22 ah, Min Aung Hlaing bia a chimnak cu Myanmar Radio and Television (MRTV) ah kan hmuh ve. 2. 2022 May 2 ah, tlangcung hriamtlai hna i, an hruaitu hna he ton biaruahnak le ceihmainak kong sawmnak ca cu Lieutenant General Min Naung nih, a kan kuat i kan hmuh ko.\n3.Ramkhel buainak cu meithal si loin ramkhel ceihmainak in a phi kawl a hau. 4. Sawmnak ca chungah (a) Sawm ding a si ve ko nain an sawm hna lomi kan hmuh. (b)Rampi kong cu “cabuai cungah ceihmai in a phi kan kawl lai” nan timi hi nan duhnak kan hmu kho lo. 5. Cucaah sawm ding a si ve komi nan sawm tik hna lawngah, rampi kong ceihmai ding cu tlukruang tein ceihmainak caan ṭha a um tikah, kan i tel te lai, tiah Kachin Independence Organization (KIO) nih cathanh an chuah. Crd: The Chin Post


Breaking News: Tu Nai Bak Ah Lu Min An Tlaih Taktak Cang, A Nupi Tap Ning Cu Zaangfah Tuk A Si – The Cherry Par\nBreaking News: Tu Nai Bak Ah Lu Min An Tlaih Taktak Cang, A Nupi Tap Ning Cu Zaangfah Tuk A Si\nMinta Lu Min Cu tuzan, zantim ah Ralkap le police nih an tlai taktak cang, tiah amah Lu Min facebook timeline ah a nupi nih a live mi hmuh a si. Kawlram chung zungthiam nak lei he minthang pakhat a simi Lu Min cu February 21, 2021 zan suimilam 1:00am hrawng ah ralkap le police pawl nih an rak rat hnawh i, an tlaihnak kong cu a nupi nih live an thlahnak facebook timeline ah hmuh khawh a si. Minta Lu Min te inn hi tha tein gate zong an hrenmi le a fek ngaingai mi a si ko nain, gate cu anmah nih an boh hnu ah an luh hnawh i, an tlaih hi a si, tiah live an thlah ning in theih a si.\nTuzan Lu Min Nupi a tap ning cu zaangfah tuk a si. A pasal Lu Min an tlaih lio ah nan kalpi kho lo, tiah a ti peng hna nain an duh lo. Cun, khoika nan kal pi lai tiah a hal len hna zongah an chim duh hlei lo i, nan kalpi ahcun keizong nih kan zulh ve hna lai, tha tein nan kalpi nak ding a hmunhma ka chimh uh, tiah a ti len hna zongah zeihmanh ah an relpiak lo. Lu Min an tlaih hnu le an kalpi hnu ah a nupi nih live a thlahmi zong tikah ngaih a chia tuk hringhran. Mifir le damiah bang zantim ah thilri fir in Kawlram minta pakhat tiang an fir cu lungrawh bak an si ko.\nMin Aung Hlaing hruaimi ralkap uknak hi caan sau a kal rih ahcun Kawlram chung mipi hruaitu le minthang deuh paohpaoh cu an fir dih sual hna lai, thinphang a si cang. Chun ah minthang deuh pawl le sandahpiahtu hruaitu pawl cu an tlaih ngam hna lo i, zantim ah an fir in an fir peng mi hrimhrim hi fit an nung tuk cang. Kawlram chung minthang minta le mintamin tiang tlaih ding ah nawl a chuahmi uknak hrimhrim cu tihnung tuk dirhmun kan phan chin lengmang cang ko. Kan Kawlram pi cu a mui chin tuahmah cang ko lai.\n← US Nih Hriamnam In Luh Hnawh Ding Cu A Fawi Lo\nCNF/A pawl zeidah an tuah, khuaika dah an um tiah a au tawnmi pawl, CNF/A an holh ve cang mi nan theih dih cang →


Salai Ngun San Aung: Maw Khuazing aww a ciam dih ko lai hi ta – Chuncha News\nMaw Bawipa aww kan minung sinak nih a tuar kho hrim lo ee. Kan tei tik ah mu Town plan tha tein kan suai lai i Vawlei cung tuanbia ah min ngei le khuadawh taktak ah kan ser than te lai mu. Thantlang Nulepa hna…Nan ngaihchiatnak hnemhnak ding biafang kan ngei lo ee… Zatlonnak hi a man a rak fak tuk hringhran ko rua mu… Maw Khuazing aww a ciam dih ko lai hi ta. Credit: Salai Aung\nUpdate: Ralhrang Nih Thantlang Khua Inn An Khangh Chap Than, Inn 20 An Khangh Cang


Taal Le Thlanrawn Kar Kahdohnak Ah Pasaltha Hna Nih SAC Ralkap 10 In 20 Kar Lak An Thah Hna – Chintanbo\nTaal Le Thlanrawn Kar Kahdohnak Ah Pasaltha Hna Nih SAC Ralkap 10 In 20 Kar Lak An Thah Hna\nNihin, May 6 zing slm 10-11 hrawng ah Falam peng Taal le Thlanrawn kar ah SAC ralkap le Chin ralkap an i kap tthan i SAC ralkap a tlawmbik 10 cu an thi lai tiah kan theih.\nNizaan,May 5 Falam peng, Tlangzar kahdohnak ah Chin ralkap 10 an nunnak liam ( The Chin Post nih 7 kan fehter khawh) i SAC ralkap 18 an nunnak a liam ve.\nNihin, May 6 ah Chin ralkap (CNDF) nih kahdohnak a chuak kho a si caah Hakha le Falam kar hohmanh nih zulh lo ding in mizapi sin theihternak an tuah.\nTuni, Kahdohnak ah Chin ralkap thi le hliamtuar um loin hnu an kir kho.\nRelchap, Myanmar Ram Pumpi In April 30, 2022 Nikhat Chung Ah SAC Ralkap 104 An Thi. Myanmar ram pumpi in dohthlennak tuah hnu April 30, 2022 nikhat chung kahdohnak ah SAC ralkap 104 an thi i, PDF 13 an nunnak a liam, tiah Yangon Khit Thit nih a thanh.\nCazin ning ah SAC ralkap a thi mi hi Sagaing ramṭhen Myaung ah 3, Kahta ah 15, Shwe Bo ah 1, Tanhse ah 10, Monywa ah 2, Shan ramkulh Ywa Ngan khua ah 10, Karenni ramkulh Demosu ah 2, Chin ramkulh Hakha ah 25, Mandalay ramṭhen Nua Htoo Gyi ah 6, Pago ramthen Taungoo ah 8, Magwe ramṭhen Pauk peng ah 3, Kyaw ah 15, an dih lak 104 an si. PDF lei in Khin U ah 5, Yua Ngan ah 5, Pauk ah 3, an dih lak 13 an nunnak liam.\nMandalay Ramṭhen, Nuathugyi Peng Kahdohnak Ah SAC Ralkap 8 An Thi: Mandalay ramṭhen, Nuahtugyi peng Watloe khua ah SAC ralkap ti than hna cu nihin May 1, zinglei suimilam 7:30 ah bomb puahhnawh an ton caah SAC ralkap 2 an thi, tiah Nuathugyi PDF sin in theih a si.\nBomb puah an ton hnu ah anmah bawmtu ding in a kal mi SAC ralkap motor 2 cu bomb puahhnawh an ton ṭhan caah an motor pakhat a rawk i a thi mi zong an tam kho, tiah an chim.\nApril 30, zinglei suimilam 8:00 ahkhan Nuathugyi peng Pinsi khua nitlaklei ah SAC ralkap motor pakhat cu bomb puahhnawh a si i, cu motor cu a rawk i SAC ralkap 6 nak tlawm lo an thi, tiah Nuathugyi PDF hruaitu nih a chim. SAC ralkap 10 hrawng an si i, Pa-de-ta bomb lung 14 kan puahhnawh hna, cu chung ah cun minung 6 an thi, tiah Nuathugyi PDF hruaitu nih cun a chim.\nApril 27 zong ah khan Nuathugyi peng Pinsi khua sianginn ah umhmun a khuar mi SAC ralkap hna cu 40mm in kah an rak si i, 2 an thih lengah pakhat cu fak ngai in hliamh a rak si.\nThawng pang dang, Tuni May Ni khat rampi huap kahdohnak ah ralhrang kawlralkap lei in minung 40 thah an si pin ah ralhrang kawlralkap an hriamnam he a nun in an tlaih mi hna hi minung pariat an si. Hi konghe pehtlaiin May nikhat rampi huap kahdohnak kongah mipi ralkap lei nih thanhnak an tuahmi cu a tanglei bantukin a si.\nMay nikhat Mandalay ramthen chung kahdohnak ah ralhrang kawlralkap minung panga an thi. Nuahtukyi ah pahnih an i, Minchyan ah pakhat le Myaing ah pahnih an si. Cun Magway ramthen, Pakuku kahdohnak ah ralhrang kawlralkap minung pahra an thah hna. Cu Tanintary, Pulaw ah ralhrang pahnih thah an si.\nCun Karen, Laikaw ah ralhrang kawlralkap minung pariat an hriamnam he an tlaih hna. Sagaing, Phyangpyn ah ralhrang minung 15 thah an si pin ah Magway, Yesacu ah pahnih an thah tthan hna. Sagaing ramthen KhinOo ah minung paruk thah an si. Mipi ralkap lei in minung pahnih a nunnak a liammi hi Pyangpyn ah asi tiah an langhter.\nCabia dang. Ralhrang ralkap ruangah khuate lei authawng. Ralhrang ralkap nih ningcang loin sualnak ngei lomi mipi thahnawn le in le lo hrawhpiak le meiduah piak ruangah Laitlang lei khuate mipi hna cu nitin te thinphang thlalau in kan um ko.Ralhrang ralkap kan khua lei an rak panh ti thawng kan theih paoh ah khuami dih lak kan nun him ven nak caah tiin ramlak ah kan tli kan zam peng tiah khua upa sin in thawng kan theih.\nBiak Hlei Tial Intuarnak Hi Cu Van Rel Ah Cun Hnakruh Tiang In A Fak Dih Kho Ko e,\nTu Ni May Ni 6 Ah SAC Ralkap Le Mipi Ralkap Kahdohnak Ah Mipi Ralkap 2 An Thi Than A Dang An


Breaking News: CDF – Mindat Le Ralhrang Phu Ni (14) Chung I Kah Loin Hnatlaknak An Ngeih – The Cherry Par\nCDF – Mindat Le Ralhrang Phu Ni (14) Chung I Kah Loin Hnatlaknak An Ngeih\nChin ramkulh, Mindat khuapi le peng chungah ralhrang phu le CDF-Mindat karlak kahdohnak ah mipi innle lo a chuak takmi hna le khua a zam takmi hna vialte anmah le inn le lo cio le khua cio ah an kir than khawh nakhnga caah ni 14 chung kahdohnak tuah lo dingin khuanu khuapa nih kaphnih karlak ah an tlangtlak hna i tonnak an ngeihmi hna cu ralhrang phu lei nih hnatlaknak an ngeih ve, tiah thawngtheih a si.\nNihin June 20, 2021 in July 4, 2021 tiang i kah rih loin ton biaruahnak kong cu khuanu khuapa pakhat nih BBC media sinah a chim. Khuami le mipi pawl anmah le inn cio teah an rak kir than khawh nakhnga caah khuanu khuapa nih kaphnih karlak ah biaruahnak an ngeihpiak hna, tiah a chim.\nRalhrang phu zong ralram ah chuak loin le CDF-Mindat hriamtlai phu zong ralram ah chuak lo dingin hnatlaknak an ngeih veve. Khuami pawl le anmah le inn teah an kir than khawhnak ding caah zalong tein an tlunkal khawh nakhnga ding caah timhtuahmi a si. A tlunkalmi pawl cu checkhlainak cu a um ko lai nain, kah lo a si lai. Mipi pawl nih tihphang nak um lo tein khuapi chung an luh than khawh nakhnga caah a si, tiah khuanu khuapa pakhat nih a chim.\nRalhrang phu nih an hrawk mi pawl zong remh thannak ding a si lai i, tuanvo a ngeitu pawl sinah thawngthanh nak tuah ding tu cu a si te lai. Khuanu khuapa pakhat nih an i ton biaruahnak kong cu BBC media sinah a chim. Khuami an rak kir mi paohpaoh cu hriamnam an i ken le ken lo checkhlainak cu tuah a si lai. Checkhlainak an tuah hna zongah ni 14 chungah tlaihkhinhnak a um lai lo, tiah biaruahnak le hnatlaknak an ngeihmi cu a chim chap.\nAtu lio Mindat khuapi chungah a rak kir thanmi 20% hrawng lawng an si rih, tiah theih a si. Ralhrang uknak ralchanh in ralhrang phu pawl kahdohnak a tuah hnu ah Mindat khuapi cu May 13, 2021 ni ah ralhrang phu nih Martial Law an rak chuak. Chinland Defense Force (Mindat) hriamtlai phu le ralhrang phu pawl karlak ah khuapi chung kahdohnak ruangah khuami thong leng nih nun himnak kawl ah an zamh cio hna, tiah thawngtheih a si. BBC NEWS\n← Min Aung Hlaing Le Kawl A Do Kho Tu Bik Cu Tulio Koko Ahcun AA Hriamtlai Phu An Si\nRalhrang Phu Le TNLA, MNDAA Hriamtlai Phu Hna An I Phomh Than →


TUTAN US BUAINAK KONGAH FAKTUK IN SAYA VAN TUM NIH ATHUAT HOI – The Chinlung Post\nUS ram tuanbia ah a um bel lomi, Capitol innpi an luh hnawhmi cu, Pathian nih a thimmi, a hmanmi, le a umpi tiah nan ruah i thla nan campiakmi, Trump le a minung pawl nih an tuah ko khi. US mipi nih vote an pekmi an upat lo zong a si pinah US democracy uknak zong zeiah an rel lo a si i a mui an chiatter zong a si fawn.Bawi Zisuh le a zultu hna, le profet hna nih cun mah bantuk tuah ding in mi an forhfial bel hna lo i an cawnpiak fawn hna lo, anmah pumpak zong in an tuah bel lo.\nAtu chun i buainak a tuahtu pawl khi Khrihfa biaknak ah a biatak lomi lawngte an si ko lai. Khrihfa mi nih cun remnak, daihnak, le dinnak hna hi kan dirpi pengmi an si/kan ttanhmi an si.Sualnak le din lonak zong buainak le thahrum hmang in doh kan i zuam bel lo. Atu chun i buainak le thil zohchia a tuahtu pawl khi, Bawi Zisuh cu vailam ah tah ko uh tiah a aumi pawl he an i lo bak/an i khat bak.\nTrump, a duhfaknak le a hakkauhnak ruangah mah tiang a chuak ko khi. Khuaruahhar ngai a simi cu, Trump a ttanhtu pawl nih a cahrang ah thla fak deuh in nan campiak deuhdeuh, thil ttha lo le sualnak tam deuhdeuh a tuah ve. A poi ngai ko. Mah hna thil tuahmi le timhtuahnak nih khin thimnak a phichuak cu zei hmanh a thlengter kho hlei lai lo. By Van Tum


Tutan Kalaymyo Mino Cawlcangh Cu Hriamtlai Bu Dirh Ding Tiangin An Lung A Chuak! – Chin 11 News\nTutan Kalaymyo Mino Cawlcangh Cu Hriamtlai Bu Dirh Ding Tiangin An Lung A Chuak!\nNihin chung ah kalaymyo um mi mino he upa he minung pa 7 he kan i chon kho.Nizan an kah lio hna ah Ralbawi zong a thi mi ah aitel an ti.. Nihin ni mino tampi lungput ah cun Spring Revolution Army ti phun khin Hriamtlai Bu dirh ding tiang an chim rel pah cang an ka ti.\nHriamnam akan bawm /hlan kho tu um hna sehlaw trainning kai lo hmanh in kan doh ngam ko hna lai an ti.CNA,ZRA, pawl hi pehtleih khawh an si rih fawn lo ii poi tuk ee tiah mino pawl an thin lin tuk cang. Kalaymyo cu Miphun kan tling mizo, Tidim, Laimi,Falam, Kawl miphun fonh kan si caah hriam tlai phu kan dir a hau ko lai tiah mino hna an lung ai rual tuk ee an ti.\n88 lio zong ah kalay myo hi minthang mi an rak si.Ralkap le Police zong an rak thah mi an tam ngaingai. Tulio hin kalay mino pawl bantuk hin Hakha ,Than tlang mino pawl zong lungrual tein dir ti caan asi ko cang.. Credit: Johnf Thawng\nThawngpang Dang Relchih Ding: Tedim khua cu uar an um taktak si. Ralkap le palik nih nan meithla hi kanmah sin ah rak ap dih uh tiah nawl an chuah. A sinain Tedim pawl nih palik le ralkap cu hi ti hin bia an leh hna. Kan meithal hi nan mah sin ap nak cun kan i doh (Kap) deuh lai tiah lehnak an tuah. Cun inn ngeitu i tel loin kan in pawng (compound) chung nan ral luh ahcun kan in kah colh hna lai tiah theihternak an tuah hna. An cawlcangh cu a mak taktak khi a si.


Reuters Reporter Minung Pahnih Tlaihmi Kongah British Prime Minister Nih Pi Suu Kyi A Ton Lai – THE CHINLAND POST\nReuters Reporter Minung Pahnih Tlaihmi Kongah British Prime Minister Nih Pi Suu Kyi A Ton Lai\nTCP-Online| 2018 February 11| British Prime Minister Boris Johnson nih Kawlram ramkomh ruahnakpetu Pi Suu Kyi a ton tikah Reuters Reporter pahnih tlaihmi Ko Wa Lung le Ko Kyaw Soe kong hna biaruahnak ka ngei lai tiah Johnson nih Reuters ah a chim.\nBangladeshi ralzaam umnak Kutupalong ah Johnson cu a phan i tubantuk in Reuters ah a chim mi a si. Tuni (February 11) ah Pi Suu Kyi he Naypidaw ah aa tong ding zong an si.\n“Rakhine ram ah zeidah a cang? Ho nih dah hi ah hin tuanvo a ngeih? tihi vawlei nih a theih dih ding a biapi tuk. Reuters lei nih tubantuk Rakhine ah Muslim a bu in an thahmi nan tialmi hi a tha tukmi a si” tiah Johnson nih cun Reuters News zong fak pah in a chim.\nA ralaimi February 13 ni UN Council ah Kawlram chung Rakhine ramkulh ah a cangmi kong hi biatak in biaruahnak an ngei lai i Kawlram kong a chimtu ding ah UN ralzaam lei tuanvo latu Filippo Grandi a si te lai ti kan theih.\nPrevious US Hluttaw Nih Tuluk Sermi Phone Cawk Lo Ding In An Ceih\nNext Russia Ram Ah Vanlawng A Tla I Aa Citmi Vialte An Thi


Wow! Biak Hmun Sang nih lehnak a tuah mi cu Rung Lian Ceu Zong Nih Lehnak A Tuah Ve Than Cang - DUHNUNG PAR\nRung Lian Ceu le Biak Hmun Sang hi an fim, thil tuah ning an thiamtuk. Rung Lian Ceu nih paih a tthawnnak aa uang lo,Biak Hmun Sang nih paih a tthawnnak aa uang lo. An duhmi cu Chin mipi nuamhter,CDF caah tthahnem kawl piak khi an i tinh veve mi cu si.\nKeimah maw nangmah dah tthawng deuh tiah i cuainak caah silo tikha theih cio ah ttha. Hi kong he pehtlai in Rung Lian Ceu nih zuamcawhnak a rak tuah ning cu atanglei bantuk in a rak tial.\n“Paih a ka duh mi nan um maw? Nan ka tei cun $5000 CDF sin ah donation ka tuah lai. Kan tei ve hna si cun $5000 Donation nan tuah ve lai. Mah nan ngamh lo cun dai tein rak um. Ka min rak chim tuk rih hlah uh, powerlifting ka tuah lio asi” tiin Rung Lian Ceu nih cun a rak tial.\nPatthawng Rung Lian Ceu nih zuamcawhnak a tuah mi cu Biak Hmun Sang nih a rak zoh sawhsawh ve ti lo. Pasal mah cu maw ka duh lai tiiin lehnak a rak tuah cawlh bak ve ko. a tanglei ah Biak Hmun Sang nih Rung Lian Ceu lehnak a tuah mi.\n“Rung Lian Ceu nih Lai Pa a ka ngamh mi nan um ah cun $5000 in ka singkhaw uh ti mi cung ah ka upat. Kei mah nih $5000 in kan singkhaw. Atu lio a tthawng bik mi Lai Pa na si caah tei kan duh i kan singkhaw.\nAugust 21 paih tuah ding ah nangmah he i paih ding ah kan singkhaw. Atu dollar 5k zong hi ka kut cung ah um i ready in paih lei in ttuanvo la tu si ah pek ding ah ready ka si. Na ka colhlan le cohlan lo comment ah ca rak ka let te . Ka lawm.” Tiin Biak Hmun Sang nih cun a rak lehcawlh bak ve.\nBiak Hmun Sang nih na ka cohlan le cohlanlo Comment ah rak ka let than ve tiah bia a hei cah mi cu Rung Lian Ceu nih cun “Ok… Ka Ready tuk” tiah a rak leh ve hi a si.\nTotal Users : 218152\nTotal views : 1792040


A poi tuk ee; AA ralkap nih Paletwa ralzam bomhnak a phur mi motor cu ceilak in an kah cang hoi\nAA pawl hi kan ral an si lo ah cun zia mah bantuk in Chinram Paletwa ralzam pawl bomhnak caah a phur tu motor cu an kah lengmang. Mah bantuk in Chinmi caah harnak le buainak a sertu hna hi kan ral cu an si lo kan ti peng ko lai maw? AA pawl he pehtlaihnak kan ngeih lo ning cu a fiang tak tak ko cang, Chinram hi lak an nih tim ti fiangtein a lang cang ko lo maw? Atutiang kan fim lo ah cun Chinram Paletwa hi Chinram map chungah a rau hlan ah phih a si lai\nThe Hakha Post nih fiantein tuni ah AA pawl an thil tuah mi a langter cang ko hi. Mah bantuk in Chinmi cungah thil thalo an tuah peng mi, atutiang zeihman colhcang lo in Chinmi kan um peng hi a si kho mi a si ti lo\nPaletwa khuachung ah aa dor mi ralzaam hna ca ah facang a phur mi motor pahra AA nih an kah. Paletwa ralzaam minung 3700 leng ca ah facang tun 700 leng a phor mi motor pahra cu Paletwa khuapi an phak lai Paletwa, Sami le Rakhine ram Kyauhdaw lam aa ton nak Nga Bui khua pawng ah an kah hna tiah People Hope Oraganization (Sami) Lutlai Saya Jolly Aung Sin in kan theih.\n“Facang an phurh mi hi tun 700 leng a si. Motor rawk le minung hliam a tuar mi cu an um lo. Cun, facang an chuh mi zong a um lo. Anmah cu an him ko nain lam lak ah an hren hna. Paletwa zong lut kho lo, Sami zong kir kho loin an um,” tiah The Hakha Post ah a chim.\nPaletwa ah ralzaam minung 3700 leng an um. AA an tih ca ah bawmhnak hi Paletwa ah a phan kho lo. Atu ah ei awk din awk ngei loin an um tiah theih a si.\nBe the first to comment on "A poi tuk ee; AA ralkap nih Paletwa ralzam bomhnak a phur mi motor cu ceilak in an kah cang hoi"


Ngakchia Pawl kha Zu Kong Chim Hna | Chungkhar Caah Bawmtu\nREL KA DUH Africa Holh Albania Holh American Kut Holh Amharic Holh Arab Holh Armenia Holh Azerbaijan Holh Bashkir Holh Belize Kriol Bicol Holh Bislama Holh Boulou Holh Bulgaria Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Cibemba Holh Croatia Holh Czech Holh Dangme Holh Denmark Holh Dutch Holh Efik Holh Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Georgia Holh Germany Holh Grik Holh Gun Holh Haiti Creole Holh Hausa Holh Hebru Holh Hiligaynon Holh Hungary Holh Iban Holh Igbo Holh Iloko Holh Indonesia Holh Isoko Holh Italy Holh Italy Kut Holh Japan Holh Kabuverdianu Kannada Holh Kikamba Holh Kikaonde Holh Kiluba Holh Kinyarwanda Holh Kirghiz Holh Kirundi Holh Korea Holh Kwanyama Holh Latvia Holh Lingala Holh Lithuania Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Masidonia Holh Maya Holh Mirang Holh Mongolia Holh Moore Holh Myanmar Ndebele Holh (Zimbabwe) Nepal Holh Norway Holh Nzema Holh Okpe Oromo Holh Ossetian Holh Pangasinan Holh Papiamento Holh (Curaçao) Persia Holh Poland Holh Portugal Holh Portugal Holh (Portugal) Punjabi Holh Rarotongan Holh Roma Holh (Masidonia) Romania Holh Romany (Macedonia) Cyrillic Russia Holh Russia Kut Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (South Africa) Seychelles Creole Holh Shona Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sunda Swahili Holh Sweden Holh Tagalog Holh Tamil Holh Tatar Holh Telugu Holh Tetun Dili Thai Holh Tigrinya Holh Tiv Holh Tojolabal Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzotzil Holh Ukraine Holh Umbundu Holh Urdu Holh Uzbek (Roman) Uzbek Holh Valencian Vietnam Holh Wales Holh Waray-Waray Holh Yoruba Holh Zulu Holh\nNgakchia Pawl kha Zu Kong Chim Hna\n“Kan fanu kum ruk a si lioah zu kong he aa tlaiin a hmasa bik kan rak chimh. Kan ruahnak lengin a hngalh deuh caah kan khuaruah a har.”—Alexander.\nZu kong he aa tlaiin Baibal chimmi\nFale zu kong chimh cu a biapimi a si. Na fa cu kumhra fai a si tiang hngak hlah. “Kan fapa kha zu a zafang in dinnak kong he aa tlaiin a ngakchiat deuh lioah rak chim u sih law a ṭha tuk hnga” tiah Russia ram ah a ummi Khamit nih a ti. “Cutin chimh a biapitnak cu a hnu lawngah ka hngalh. Atu cu kum 13 a simi kan fapa cu zu a ding peng cang.”\nMah kong cu zeicah biapi ah na chiah awk a si?\nSianginn kaiṭihawi, thanhlaar le TV program hna cu zu kong he aa tlaiin na fale an hmuhning cungah huham an ngei kho.\nUS i Zawtnak Khamhnak le Kilvennak ningin United States ah zu a dingmi zatuak in 11 cu kumtling lo an si\nNulepa nih fale an ngakchiat lioin zu kong chimh awkah siilei fimthiamnak a ngeimi hna nih an forhmi hna cu khuaruahhar awk a si lo. Zeitindah na tuah khawh?\nNa fa biahalnak kha leh awkah i timchung. Ngakchia pawl nih zei paoh hngalh an duh, a hleiin mino pawl nih hngalh duhnak an ngei. Cucaah an halmi paoh leh khawh awkah ṭha tein i timtuah. Tahchunhnak ah:\nNa fa nih zu a thawtnam kong he aa tlaiin hngalh a duh ahcun wine cu a thur i beer cu a kha tiah chim.\nNa fa nih zu din chun a duh ahcun ngakchia pum caah zu din cu a ṭha lo ti kha na chimh khawh. Zu dinnak nih mi a hrimhter asinain tam tuk dinnak nih lung a mihter i a hnuah i ngaihchih dingmi bia a chimter khawh ti kha chim.—Phungthlukbia 23:29-35.\nNangmah theng nih hlathlai. Baibal nih hitin a ti: “Mifim cu a fim i zei thil paoh kha a thuhphenh.” (Phungthlukbia 13:16) Zu dinnak he aa tlaiin hngalhnak ngei. Cun zu he aa tlaiin nan ram upadi le ri an khiahmi kha hlathlai. Cutin na tuah ahcun na fale kha ṭha tein na bawmh khawh hna lai.\nZu kong he aa tlaiin nangmah nih chim hmasa hna. Britain ram i Mark timi pa pakhat nih hitin a ti: “Zu dinnak nih ngakchia pawl kha an lung a tuaiter khawh hna. Kum riat a simi ka fapa kha zu din hi a ṭha maw asiloah a ṭha lo dah tiah ka hal. Caan a rem lioah a hmuh ning kha ka hal caah zalong tein a ka chimh.\nZu kong he aa tlaiin caanṭha kan ngeih fatin kan chimh hna ahcun an i cinken ko lai. Na fale an kum cungah i hngat in zu kong lawng si loin mawṭaw le lam kong he aa tlaimi dingrep zong kha chim hna. Cun nupa sinak kong zong kha chim hna.\nZohchunhawk ṭha si. Ngakchia pawl cu ti a dopmi thil bantuk an si caah an pawngkam ah a ummi thil sining hna kha an cawn. Cucaah nulepa cu an fale cungah huham an ngei tuk tiah hlathlaitu hna nih an ti. Na lungretheihnak zorter awkah zu a dingmi na si ahcun na fale nih zu cu thadamnak caah dinmi sawhsawh in an hmuh lai. Cucaah zohchunhawk ṭha si. Zu kha a zafang lawngin ding.\nZu dinnak he aa tlaiin na fale nih na sinin an cawn lai\n‘[Jehovah] nih . . . lung a lawmhtertu dingah mitsurhang kha a chuahter.’ (Salm 104:14, 15) Zu cu Pathian pekmi laksawng a si. A ṭhalomi a si lo.\n“Zu hi nihsawhnak mi a phorhtu a si, Ritnak zu hi i siknak a si; zu rit cu hruh a si.” (Phungthlukbia 20:1) Cucaah zu kha a zafang lawngin ding.\n“Zu a rimi . . . nih cun Pathian pennak cu an co lai lo.” (1 Korin 6:10) Pathian nih zu din cu a khamh lo nain zu ningcang loin hman kha a khamh.\nShare Share Ngakchia Pawl kha Zu Kong Chim Hna\nNa Din Hlanah Ruat Hmasa


UNHCR Nih Myanmar Kong Ah Biakhiahnak An Tuahnak In CHINA le RUSSIA An Chuak. – Kawltu Team\nUNHCR Nih Myanmar Kong Ah Biakhiahnak An Tuahnak In CHINA le RUSSIA An Chuak.\n← INDIA nih Kawl Ralkap Sinin Cakuat A hmuh.Ram dang zong a kuat cio hna tiah zumh a si.\nKhah Min Aung Hlaing Nih Thlah Mi Thongtla 7 An Tlaih Than Cang Hna.Ngaihchia Tak Tak Kan Si Cang Ko. →


Ralhrang nih rampi uknak an chuh hnu in April 10 tiang record ah “Nusal pasaltha minung 3012 thonginn ah an hren rih hna. – Hakha Cherry\nKan dirhmun, kan sining, kan thisen lianluang.Yangon boruak linhsat ning Google ah ka check 36°C bak a si. Delhi kan umnak ka check nolh tthan i 37°C bak a si ve. A linhsat aa thlau lo!\nKawlram, a bik in Kawlrawn lei zong a lin taktak ve a si mu, Delhi dirhmun he kan i khat pah ko tung timi ka lung ah a chuak.Ka ruah tthan, Kawlram lei cu Inn chung ah an um ngam ti lo, zaan zong ah electric tha tein an pek ti hna lo caah thlikik kawlnak, Cooler’s chuah tu a um lo caah linsa ngai in le sivang ngai in an um lai.\nA si nain “ Boruak a linsa ngai mi cu hacang rial in an pah hramhram, zalam cung ah an chuak, chun nitlak tirawl tha hmanh ei loin, tha tein rawl ei caan hmanh ngai loin ralkap an doh, an au hnawh. Thisen le thlenti he hacang rial in an au. Luatnak, zalennak le covo tling kan hmuh khawh ve nak ah tiah chunzaan it loin an um, an rawl a ttam, an ti a hal, cu lakah mithi ruak karlak ah an tli pah, an zam pah” duak tiah ka thinlung a ka suk ngai ve tthan.\nRalhrang nih rampi uknak an chuh hnu in April 10 tiang record ah “Nusal pasaltha minung 3012 thonginn ah an hren rih hna. Tlaih ding in Warrant an chuah mi dihlak 656 a si cang i nusaltha pasaltha minung 701 nih an nunnak an pek cang.\nKan umnak a lin, an umnak zong a lin ve ko. Luatnak zalennak, minung kan sinak Covo puitling kan hmuh khawhnak ah, thisen le thlenti an hrial lo.\nZeidah an tuah, zeidah ka tuah ve lai. Lungrualnak, teirialnak, tuantinak, nawrtti nak in, a kapkip in, thlacamnak tiang pehzulh tein, Ralhrang uknak a hram in pur cang seh.Teinak lam lei ah, Pathian nusaltha pasaltha hna thisen hi kan hmuh piak hram cang.Credit-Salai Cung Dawt\nKan ram kongah lung rethei le ngaihchia in kan um lio asi


KAWLRAM DIRHMUN TULIO RAMKHEL KONG TAWITE IN VUN ZOH TUAH USIH – The Chinlung Post\nOctober 15, 2020 admin Kawlram 0\nTulio Kawlram politic cuanhning a tawi nakin kan vun langhter. Tu lio cu kan Ram ramkhel kongah hehchet kan mah le mah teitu si kan i zuam cio hna I Party teitu si ding kan I cuh cio hna le a nuam thulh ngaingai. Kan mifim pawl an bia chim tete ngaih an nuam khun an vision tete cu lung an hmui kho tuk hringhran ko. Kan ram le kan miphun Politic lei ah kan thin lung a vun i hlau i kan vun thangcho deuh colh ngaingai I, lawmh a um tuk.\nRamkhel lei mit au kate a si caah kan bia tete cu ramkhel he pehtlaih in policy biatak tein cuanh In biaruahnak cu a tlawm ngai. A dingfel caah ttanpi awk a si hei ti le a fel lo caah ttanpi ding a si lo ti hrawnghrang In kan bia a tam deuh cu kan vaivuan khim hna. Chin ram ah cun NLD le CNLD hi hmunhma a la bik an si caah an Mah Party pahnih hi an ni zuamcawhnak a fak khun. Ka ruat tikah Uico nak le Uico sen Saruh aa cuh mi ko khi kan hluan ko lo maw ka ti.\nUico nak le Uico sen cu saruh an I cuh tikah a teitu nih Saruh cu an tinco/ an ngeih nain pakhat hmanh an ei kho lo a mah ningin saruh cu a um zungzal ko. A cuh khawh mi ca zongah that hnem hlah a cuh khawh lomi ca zongah that hnem hlah. Kap hnih an miak mi cu retheih le lungfahnak long a si ko. An teuh nakah an ha lawng a fak men ton ko.Tu lio kan ramkhel ah khel hnawhchan bik cu saruhtumpi phunghrampi remh khotu dirhmun si ding thutdan I cuh hi a biapi bik tarket a si ko rua ka ti.\nKan vun zoh tuah hna lai, Pakhatnak . 261 le Ralkap 25% hi a bikin ngiar bik mi le rian dawnkhantu bik cu an si caah a dang cu um rih sehlaw. Pahnihnak. NLD nih (25% an um chung poh cu 261 kan remh lai lo.) Tiah an ti. Pathumnak. Ralkap nih Tlangcung mi hriamtlai vial te hriam an chiah dih hlan lo poh cu Ralkap 25% kan remh kho lo. Tlangcung hriam tlai nih hriam an chiah dih hnu longah 25% kan thlah ve lai ti a si.\nPalinak. Tlangcung hriam tlai phu hna nih le (panglung caahrenh ningin mah le state cio mah le miphun cio Ralkap ngeih ding le cu vialte state kip miphun Ralkap vial te hna fonh cu Union Ralkap si seh) ti an duh lai I hriam chiah cu zeitik hmanhah an duh ti lai lo. A ruang cu Tlangcung minih Kawl hlennakah kan tla than sual lai ti an phang tuk caah an zumh kho bak ti hna lai lo.\nPanganak. Tlang cung hriamtlai hna nih a tu ningin cun hriam an chiah duh nak dingah ( Rak kap nih ramkhel a him lo ti ti a ruat si ah cun zeitik caan poh ah ralkap nawlngeihnakin Uknak a ting khawh ti le , ralkap 25% Thutdan ) hi an hrawk hmasa dah ti lo cun zeitik hmanh In hriam an chiah duh nak ding a um lo.\nParuknak. A Cung lei vial te chungin (2/ 3) nak zawn khi vun cuanh than u sih law. ( Ralkap nih Tlangcung mi vial te hriam an chiah dih hlan lo 25% Thutdan kan chuahtak kho lo ) an ti si kaw zeitin dah phunghram remh khawh lo ding hrimhrim in an ven than ti ah cun , Hriam tlai phu vial te cu hriam chiah an duh zongah an dih lakin chiah khawh lo dingin hma laknak a ngei than mi cu ( hriamtlai cheukhat cu kahdaih nak minsen thut in NCA ah I tel dihding a co hlang kho hna lo) a tam deuh kha chawnhbiak nak a ngei hna nain phun2/3 cu a cohlang kho hna lo.\nCu ti a si caah zeitik hmanhah tlangcung mi vial te nih hriam an chiah dih khawh nak lam a pel te hmanh khi a um lo lawlaw khi a si. Cu caah 25% Thutdan cu zeitin hmanh in an thlah kho lo ti fiang tein hmuh khawh a si. ( 25% Thutdan Ralkap nih an chuahtak hlan lo 261 zeitik hmanhah kan remh kho lo) tia NLD nih an ti ve hawi tikah. NLD Cozah le Ralkap hruai nak chan chung poh cu 261 le 25 cu an hmun zungzal peng rih ko lai ti a fiang.\nA tu ningin cun Tlangcung hriamtlai vial te nih independent khel lalaw te ding long a tang ko cang. I doh nakding ah thazang sernak caan tha an I ser ta veve bantuk men long khi a si ko ti dingin khin a um. Cu caah Chin mi daithlang in kan um wak a so hrimhrim lo kan Party le kan ralkap kan thawn ter hrimhrim I miphun caah Pathian bochan In dinfelnak he thinlungkhat In kan ttangti a her taktak lio caan a si. Daithlang ding kan tha hrimhrim lo.\nKan mah le mah Zei i rel lo nak le I ttan pi duh lo nak lungput hrimhrim cu kan thlau hrimhrim a herh cang. Cuti lo cun kan Ram sersiamnak lam kan idea thatha vial te ka i ruah chanh mi vial te hna cu pakpalong longte an si ko lai. Vanlong ground cu Hmun thongkhat zong cawh ko u si vanlong a tum kai ding an um kho lai lo. Khuapi dawhdawh ser hmanh hna usihlaw kan chuahtak I kan zamtak dih men ding ah a cang ko lai. Credit: December Vandawtlian HC.\nBOCHAN MI LAWNGTE HMURKA HI VUN ZOHCIO UHLAW AFIANG KO


AA Nih Tuni Ah Ralhrang (Bothum) Pa Le Palik (3) An Tlaih Hna - TIMES OF CHIN NEWS\nAA Nih Tuni Ah Ralhrang (Bothum) Pa Le Palik (3) An Tlaih Hna\nPosted By: thawngthawng June 23, 2022\nAA nih Rakhine khualipi um, ralhrang botthum pa nihin ah an tlaih hoi. Nizan ah palek pathum an tlaih rih hna. Zenkuan hau loin atlaih in an tlaihmi an tlawm tilo. Crd: Salai William HC\nThawngpangdang…………… Karen ramkulh, Bilin peng Pawkhi khua pawng June 22 ah Bilin peng NLD party Chairman Kyaw Myo Min telh in minung 3 cu SAC ralkap nih an tlaih hna i, khuami pakhat an kah thah hna, tiah NLD party he naihniam mi hna sin in theih a si.\nKyaw Myo Min, NLD party chungtel Pan Myint, Ko Ko Maung le khuami pakhat hna cu cycle pahnih in LayKaTey khua lei an kal lioah SAC ralkap he an i tong i an tlaih hna hi a si. “An tlaih hna lioah SAC ralkap nih an kah hna i khuami pakhat a thi,” NLD party he naihniam mi pakhat nih a chim.\n“Rian herh ah cycle in an kal. SAC ralkap he an i ton caah an tlaih hna. Khuami pakhat cu an kah thah, a dang 4 cu an thawng kan thei kho rih lo,” tiah a chimchap. Kyaw Myo Min cu 2020 ram pumpi thimnak ah Bilin peng, ramkulh Hluttaw Palai No.2 in aa zuam i, teinak a rak hmu. Uknak lak hnu in SAC nih 505(a) in taza an cuai i, aa thupmi a si, tiah theih a si. Crd: The Chin Post


NUG Cozah Kong He Pehtlai In Dr. SaSa Nih Fiang Pop In A Van Langh Ter Cang Ko Hih – Onlinenungak\nNUG Cozah Kong He Pehtlai In Dr. SaSa Nih Fiang Pop In A Van Langh Ter Cang Ko Hih\nMyanmar ralhrang ralkap nih NUG cozah pawl cu ram dang mi an i bochan hna tiah ralkap nih an ti mi cung ah a tu bantuk in Dr SaSa nih a leh hna. Ralkap pawl nih NUG cozah nih ramdang mi pawl an i bochan an ti mi bia hi bia hman lo mi a si. Ramdang mi kan i bochan hna silo in ramdang mi he kan kal ning kha ai khah dih ruang tu ah khan a si tiah fiangte in Dr SaSa nih fianter nak a neih.\nVawlei cung ah ram thawng ram lian a si mi ramdang pawl hi kan i bochan hna ruang ah silo in, an mah ramdang pawl hi Democracy ram an si bantuk in kanmah NUG cozah zong hi Democracy a duh mi kan si ca tu ah hin kan lam ai khah ruangah hin a si. Kan i bochan hna ruang ah cun a si loh. Kanmah NUG cozah cu mah pumpak that nak caah rian a tuan mi kan si loh. Kan minung hawi kha minung bantuk tein pehtleih nak kan tuah hna.\nCuti cun tha tele dawh tein pehtleih nak kan tuah hna iDemocracy i a man a that nak kha kan kal pu caah khan ramdang mi he kan i lawh nak hi a si.ramdang mi zong hi Democracy kha an upat caah Democracy a upat mi hna kha kan mah zong nih kan upat ve hna caah lungrual tein hmunkhat te ah kan tanti nak hna hi a si. Anmah kan i bochan hna ruang ah zeihmanh a si loh.\nMinung hawi cung ah dawtnak lungthin a nei mi ram le minung pakhat nih zalen nak a neih nak le miphun thleidan nak a neih lo mi ram pawl i hruai nak kha kan duh mi cu a si. Ram mipi pawl caah dik tele hman tein rian a tuan mi kha mipi pawl caah kan herh. Cucaah cu bantuk i a rak htuai tu ramdang pawl hi pehtleih nak kan neih nak hna hi a si. NUG cozah he pehtleih nak a tuah mi ramdang hruaitu pawl vialte hi thilhman a tanh i thil dik a duh mi an si.\nCucaah NUG cozah nih cun myanmar ram mipi vialte caah that nak caah khua a khang mi kan si caah ramdang mi pawl nih thilhman a tanh mi miphun an si bantuk in NUG cozah he pehtleih nak thaten kan ngeih khawh mi hi a si. Ramdang mi pawl hi an mah ram cu ram mipi pawl nih zalen nak an hmuh bantuk in kanmah myanmar ram mipi vialte zong ho zalen nak hmu hna seh tihi an kan duhpiak ve caah a tu bantuk in NUG cozah he biatak tein pehtleih nak an kan tuah hi a si.


Paletwa Ralzam Ca Hakha Bawmhhal_Nikhatnak Ks.8,938,500 An Hmuh - THE CHINLAND POST\nPaletwa Ralzam Ca Hakha Bawmhhal_Nikhatnak Ks.8,938,500 An Hmuh\nပထမေနရအလွဴေကာက္ခံသူ တစ္ခ်ဳိ႕ June 25, 2019 Photo: Paletwa Ralzam Bawmtu Phu Fb\nKawlram Cozah ralkap le Rakhine hriamtlai (Arakan Army_AA) ikahnak ruangah Chin miphun tampi ralzam harsa in a ummi hna caah Hakha um mino le sianghleirun pawl aa bawmmi Paletwa Ralzam Bawmchan Phu nih June 25 nikhat chung Hakha sang 4 nupa le dawtu hna sin bawmhhalmi ah Ks.8,938,500 an hmuh tiah thawng kan theih.\n“ Nihin sangli (Pyidawta, Dawrthar, Khuathar le Dinlo) kan vahnak ah Hakha khua nupa le bawmchantu adangdang thawngin . Ks.8,938,500 kan hmuh. Petu chungkhar, phu le bu le pumpak cio cungah kan I lawmtuk hringhran. Hi bantuk bawmhhalnak caah nihlawh caan pek in re a theitu mino le sianghleirun siangngakchia dihlak, siangngakchia a kan thlahpiaktu CCU, Hakha College, GTI tuanvo ngeitu cungah kan I lawmtuk hringhran. June 28 tiang vah rih kan timh caah aho paoh tel khawh cio le thazang pek cio kan zuam hram u” tiah Paletwa Ralzam Bawmtu Phu chairman Salai Elisma nih The Chinland Post ah a chim.\n“Bawmhhal caan ah kan in phanh khawhlomi hna le ramchung ramleng um Chin mi zong nih June 28 hlan ah 09898611272, 09257157289 peh tlaih in bawmhnak peh khawh a si rih ko” tiah a chim.\nJune 26, 2019 Hakha sang pathum Dawrthar sang, Hakha Thar le Pyidawta ah vah ding an itim. Dawrthar a kal dingmi nih zing sml 9:00 Town Hall ah iton ding (pehtlaihnak (09898611272 Salai Tluangte) , Halkha thar lei i a kal dingmi nih Cu-Su-Ba-Ih hlun, ah zing sml 7:45 iton ding Pehtlaihnak (09691551163 Salai Dk) le Pyidawtha sang i a kal dingmi hna nih tuchun ngol nak in nan thawk than lai (lamchak thlang halding) pehtlaihnak (09257157289 Salai Elisama) a si tiah kan theih.\nKawlram Cozah ralkap le Rakhine hriamtlai (Arakan Army_AA) ikahnak ruangah Chin Ramkulh Paletwa ah ralzam minung 4000 fai, Rakhine ram ah minung 30000 leng an um tiah theih a si.\nPrevious Chin Ramkulh Hluttaw Nih Vuanci Zung Thar Chap Le Chap Lo Ding An Ceih Lai\nNext ပလက္၀စစ္ေဘးသင့္ခ်င္းျပည္သူမ်ား ဟားခါးျမိဳ႕ပထမရက္အလွဴခံ သိန္း ၉၀နီးပါးရရွိ


Thantlang Kahdohnak Ah SAC Ralkap - News and Media\nNizaan, May 27 Thantlang khuachung kahdohnak ah SAC ralkap 6 an thi i hliamtuar an tam tiah theih CDF Thantlang nih a thanh 2022 May 27 zanlei suimilam 5:20 in 9:00 tiang Thantlang kawl ralhrang sakhan le Palek sakhan ah CDF-Thantlang le CNA nih kan kah hna. Kawl ralkap 6 an thi i tampi hliamhma an pu. Kanmah lei Pathian thawng in him tein kan kir kho hna.” tiah CDF Thantlang nih nihin May 28 ah a thanh. Credit – TCP


Pu Ngai Sak:NLD cozah hnu ah cun’CNF he zong pehtlai nak tuah a har cang’Biaknak zong a har cang(+video) – Onlinenungak\nPu Ngai Sak:NLD cozah hnu ah cun’CNF he zong pehtlai nak tuah a har cang’Biaknak zong a har cang(+video)\nNLD cozah hnu ahcun CNF he meeting tuah zong a kan sianh lo, Sianghgakchia le Biaknak lei upa hna he zong kan miphun kong khuakhan lairel tti zong NLD cozah nih cun an kan sianh lo tiah PU NGAI SAK nih fiangngai in a chim. Thanchonak tuah lawng a zaa lo, kan nunphung covo kong hi a biapi tuk. Tthanchonak pawl hi cu naanganzii tangah a ummi an si tiah kan pa Dr.LHS zong nih a rak chim bal cang. Cu caah Chimram ahcun kawl party le bang hi cu a doh bak in kan doh awk a si tiah ka ruah.\nZiah akan pek duh loChin ram i Khrifa fa biak inn Ziah Licence an ka pek duh lo.Atucozah ni an tuah kho lo maw?\nZiah Chin ram i Phuki biak nak inn cu licence an pek dih ko tung.kawl miphun an zia cu nan theih rih lo maw?… Kan hmai lei in Development akan tuah piak i kan hnun lei in Kan ram le kan biak nak an ka ei Leng mang nan theih rih lo maw?\nNational protection law le The myanmar Budhhist women’s special marriage law an tuah cg mi hi zei dah an duh nak si na ruat bal maw Ziah Atucozah an ka Dawt ah cun Chin ram chin Khrifa caah an tuah ve lo ?\nZiah Ram dawt mi phun dawt kawl tih lo mi Pu Hong Ngai nih..the chin act ka tuah Lai ti in draf an tuah dih cg mi kha.\nAtucozah nih an peh duh lo Kawl nih Akanchuh cg mi Sagai le Magwe ram ri Kong an cei bal cg maw? Kawl le Chin ram pawng um mi pawl Khua ah Ukatha an thim tikah Kawl pawl nih an kan tei deng mang anti mi thawng tal nan theih cg maw.\nHi hnun kum hra cu kawl ram pawng khuate ah kawl nih Akan uk dih cg lai.The Chin act kan her tuk cgKawl ram Khua ah Khua va sa law Ukatha va cu law an i pek lai maw?Kawl cu Chinram avun Kai I an mah kawl kha an thim lai ..zei kan tuah paoh ah an tanh peng lai.


Ralkap Hna Do Ding In Pastor Le Saya Hna Zawng An Ttang Tuk Cang – Chintanbo\nKawlram ralkap duh lonak cu nikhat hnu nikhat in an linsa chin lengmang cang. Nihin ahcun Kawlram chung Cozah rianttuan zung kip, Meithat zung, Thingram zohkhenhnak zung, Sianginn cachim, Sibawi, Sihne (Lawyer) lei ti bantuk in an mah le sining cio in sandah piahnak ah an i tel hna. Cu lawng si loin Kawlram zukcawl zung lei rianttuan tu, lemcang pawl hna zong an dihlak ngawt in an chuak hna i zalam pi ah sandah an piah ve hna.\nCu lak ah Phungki pawl zong zalam ah an chuak hna i raltha taktak in Ralkap Cozah kan duh lo tiah an au ve hna. “Nihin Sandah piahnak ah a linsa ngai mi cu Khrihfa Pastor a simi Rev. pipi zong an mah Uniform hruk bak in zalam ah an chuak i ralkap duh lonak an langhter mi hi a si”.\nA tu hmanthlak kan tarlangh mi Pastor, Rev puitling pawl le Khrihfabu hruaitu pawl Sandah an piahnak hmanthlak hi nihin ah mipi nih an sunlawih ngai ngai mi a si. Raltha tein Pastor zong an dir ve tikah mipi thazaang a um ngai ngai.Laitlang zong ah Khrihfa bu “Thantlang Baptist Church nih mipi dirkamhnak le ralkap kan duh lo timi cu raltha taktak in an langhter ve.\nTABC le TBC 2021 February 8 (Cawn nikhat ni zingka) ah ramle miphun caah thlacamnak an ngei i mipi he kan dirti ko tinak ah kutdong pathum thlir in hmanthlaknak zong an ngei ve.Pathian kan dirpi ko, teinak kan mah lei ah um hram sehlaw hramhram ralkap uknak hi kan tei piak hram ko tiah zumtu dihlak zong nih thlacamnak he dir peng rih hna usih.\nHarnak Kan Kan Tawn Hnu Longah Tthat Nak Kan Tawng Lai.Cu Tthat Nak Cu Zeidah Si Hnga?


Chinram Le Sagaingram Rampi TungPhunnak Hmun Le Khua - THE CHINLAND POST\nChinram Le Sagaingram Rampi TungPhunnak Hmun Le Khua\nChinram le Sagaing Ramri Tung/ Khonumtung\nSalai Bawi Lian Sang|TCP-Kalay|January 18, 2021| Chinram le Sagaingram ramri cu Mirang chan ah an rak tuah mi ning in hlathlainak le kawl hawlnak an tuah than tik ah ramri tung (BP 1 in 10) tiang an tahnak le lungphunnak an tuah cang.\nMah ramri tung kawlhawlnak cu Naypidaw in vawlei tahnak zung hruainak in Chinram cozah phu, Sagaing ramthen kalaymyo pengkulh phu, Thinkung ramsa zohkhenhnak(Forestry Department) hna le ramri um khuate um khuabawi pawl komh in ramri tung an tuah mi a si.\n(1938 kum Hlan Mirang chan lio tahmi Chinram le Chindwin ramri) BP 1-5\n1. Ramri Tungphunnak No.(1)\n(A) Latitude: 23° 47′ 53.627”\n(B) Longitude: 94° 08′ 36.497”\n(C) Hlan lio ramri tung phunnak an hmuh/ NanghPawlaw tiva kehlei tiva kam/Kanaan khua in thlanglei, Tamu peng\n2. Ramri Tungphunnak No.(2)\n(A) Latitude: 23° 46′ 56.748”\n(B) Longitude: 94° 08′ 17.211”\n(C) Hlanlio ramri tungphunnak an hmuh/Nanghkadeih tiva kam/Khampat peng a hnu lei/Tamu peng\n3. Ramri Tungphunnak No. (3)\n(A) Latitude: 23° 42′ 53.882”\n(B) Longitude: 94° 08′ 13.540”\n(C) Hlanlio tungphunmi an hmu ti lo/Khuami nih an langhter/chim mi ning tein hlanlio tungphun umnak in nichuahthlanglei pe 19 a hlatnak ah tungphunnak an tuah/Nanghkhokkhok tiva kehlei tiva kam/KhunNuai khua in nichuahtlanglei/Suampek khuakomh/Tonzang peng\nRamri Tungphunnak No.(4)\n(A) Latitude: 23° 40′ 29.783”\n(B) Longitude: 94° 08′ 09.029”\n(C) Hlanlio tungphunmi an hmu ti lo/GPS point in Chaklei 40 meter a hlatnak ramri tung vawlei lam in thlanglei tlangcung ah ramri tung an phun/Yesinkyi tiva le vawlei lam karlak/Kyuantawyesin khua a hnu lei/Kyuantawyesin khuakomh/Tamu peng\n5. Ramri Tungphun No.(5)\n(A) Latitude: 23° 37′ 31.852”\n(B) Longitude: 94° 07′ 35.126”\n(C) Hlanlio tungphun an hmu ti lo/Yedoh tiva tengnge(3)lak ah a chunglei cem tiva tengngei le Kalay-Tamu lampi tonnak in Chaklei hnu lei kap 50 meter a hlatnak U Phun Ro Thang dum chung ummi tlangbo ah lungphunnak an tuah. Sawbuayesin khua in chaklei/Sawbuayesin khuakomh/Kalaymyo.\nPrevious Hakha Le Thantlang Kar Ah Tangka Kyats Sing(17) Chuhnak A Um\nNext Hakha le Falam Kanghuhnak A Tong Mi Hna Caah Hakha Mino Nih Tlawmsuk Bawmhhalnak An Tuah lai


Breaking News: Tuzaan Suimilam 9:00 Hnu Ah Thantlang Ah Bomb Le Meithal Aw A Thang Than - Chin Eleven News\nBreaking News: Tuzaan Suimilam 9:00 Hnu Ah Thantlang Ah Bomb Le Meithal Aw A Thang Than\nTuzaan september 9 suimilam 9:5 hrawngah bomb puah thawng le meithal puah thawng a thang than. Bomb hi 7 leng deuh a puah i meithal aw hi voi 5-6 leng deuh a puak tiah theih a si. Thantlang mipi caah ramchung ramleng thlacam daithlang hlah usih!\nRelchap:Mizapi harsatnak ding ruat loin khuachung ah SAC nih hriamngan an hman: CDF\nRalhrang ralkap nih Hakha le Thantlang i Sakhan an chiahnak hmun in mizapi harsatnak ding ah timh ciammam in mizapi umnak hmun ah hriamngan hman in an puah, mizapi nunnak zei rel lo in khuachung ah hriam an hman, tiah Chinland Defense force Headquarter nih an tial.\n“Ralhrang hna nih mizapi umnak innlo ah mizapi nun himnak ca ruat lo in an ruahnak in khuachung ah hriamngan an kah cuahmah mi hi mizapi nunnak zei an rel lo mi le mizapi thih loh ding zei an rel lo mi a lang, kanmah CDF nihcun mizapi humhimnak a hnursuan lonak hmun lawng ah kahdohnak kan tuah.\nCucaah ralhrang ralkap hna tuahto mi pawl le an umkalnak vialte CDF sin ah thawng na kan thanh naklai kan in nawl hna,” tiah Chinland Defense Force Headquater Facebook page in an langhter.\nSeptember 8 in 9 tiang ah Hakha le Thantlang ah kahdohnak a um i SAC ralkap nih hriamngan an hman caah Hakha le Thantlang khuachung innlo a rawk mi a tam, tiah kan theih.THT\nSAC Ralkap Motor Chiahnak Hmun Ah Bomb An Puah I Ralhrang 10 Leng An Thi\nSAC Ralhrang Nih Mipi Kan Thih Le Kan Tuar Hi Zeihmanh Ah An Rel Lo


RIP: Ronald Za Thawng Rung Hnin (kum 31) Nih Tuantuk Ah Mual A Kan Liam Tak Cu A Poi Ko! – Chintanbo\nRIP: Ronald Za Thawng Rung Hnin (kum 31) Nih Tuantuk Ah Mual A Kan Liam Tak Cu A Poi Ko!\nAugust 8, 2021 admin CHINNEWS 0\nRIP: Ronald Za Thawng Rung Hnin (kum 31)\nA tuantuk deuh lo maw bochanmi kan fapa Ronald. Kan in sian rih naisai ttung lo. Na kan kaltak a tuan tuk e.\nKum saupi kan Khrifabu Mino cawlcanghnak ah bochanmi na si, Church Choir hruaitu le music lei awttha na si. Na pahrang ngeihmi in Pathian na kan thangthat pi. Thlaraulei thazang kan rak la cio tawn.\nNa cung ah kan I lawmtuk. Atu cu an daw deuh tu Cunglei na Pa ttangcung ah I din cang ko ne law. Ka fa pa ANal na kal tuan tuk ee ka ngeih achia tuk. Ka fa pa ANal ka kal tuan tuk ee ka ngeih chia tuk. Na pam tuk e kan nuapa aw ngaihchia kho tuk izumh her ko.\nRonald na paam tuk ti leng in cun chim ding bia hi a um ti lo ee. Na kaa le ka pi aa tlak tuk mi. Riantuan kan tlunkal ti lio kha mitthlam ah a cuang tuk ee. Na Nu le na Pa zawn na ruat lo ee. Ka pi aw fa tampi hrin ding si ee.\nKaa nek cang ko ka ti zong ah ee a caan ahcun ee ka u ti awk le ka nau ti awk um lo cu a har tuk pah ee na ka ti kha. Aanald kan tlunkal pah khan zei le zong bia kan i ruah tawn ee capo kan sai tawn ee. A tu ah cun mu tuanbia ah an cang dih ai ee. Aanald i kal chung kun law zei bang ti awk tha lo mu.\nRonald, Hla cawn kan rak sawm lio, Pumh kan rak sawm lio, Siizung kan rak kalṭi lio, Rawl kan rak eiṭi lio, Kan rak i riah lio, Khrihfabu caah bia lungduh ṭhaṭha kan i ruah lio hna kha ka ngai tuk ee. Hawikom tlaihchanmi na si. Na pawng te ah kan umpi peng khawh lomi ka ruah ka celh lo ee.\nKhual ka tlawng kar ah an dawtu Pathian sin ah na rak ka dinhtaak fawn. Tutan ka rak tlun cu na aw aan theih um ti lai lo mu. Phone kan i chawnh tawn le ca kan i kuat tawn kha.. ka ngai ee. Lung a faak ngaih a chia ee. Vancung ram tu ah rak kan dong te mu.\nRonald, a tu kan i ṭhen cu cikhat te dawh si ko lai cu.. Kanmah nakin an daw deuh tu Pathian sin ah rak i din cang law. Zungzal a hmun dingmi Vancung ram, zawtfah dam lonak, temtuarnak, ngaihchiat mitthli tlaknak um ti lonak hmun tu ah kan i tong ṭhan lai mu. Na dawtmi na hawi, Na Pastor, Na nau, Van Neih Bik\nZualko; Rev. Za Hei nih ruah lo tuk in mual a kan liam tak ruangmang!\nRev. Peter Za Hlun Thang ca Thlacam Sawmnak Update!


Kawl Ralkap Cu An Lungdong Cik Cek Cang Ko Lai Hih!! – Kawltu Team\nKachin Ram Alaw Bum Sakhaan Kahdohnak ah Myanmar Ralkap a Thimi an Tam.\nKachin ramchung, Tuluk ramri pawng ah a ummi Alaw Bum sakhaan lak tthan ding Myanmar ralkap nih vanlawng in ni 4 chung pehzul in an doh nain Myanmar ralkap lei in a thimi nitin in an karh, tiah theih a si. Alaw Bum tlangcung i sakhaan hi Myanmar ralkap nih kum saupi an rak tlaih nain kan hnu March 25 ah KIA nih an rak lak khawh.\nKIA chimnak nawlngei Col. Naw Bu nih, “Ni 4 chung pehzul in vanlawng in Alaw Bum tlang an rak kah. Ralkap thazaang an chap chin thluahmah i, kahdohnak a fak chinchin ko lai,” tiah Irrawaddy ah a chim. Vanlawng hmang in Myanmar ralkap nih an kah pin ah kee ralkap bu hnih nih KIA cu an kai hnawh hna.\nAsinain, Myanmar ralkap in Battalion Commander pakhat telh in ralkap tampi an nunnak a liam. Cun, a tlawm bik Myanmar ralkap minung 8 a nung in an tlaih hna. Nihin zinglei zong ah Phakanh khua lamzawhtu pawl tthenhmal ding in a rami ralkap motor cu Phakanh khualuh lai ah Landmine in an puah hnawh i, ralkap le palik minung 5 an thi.\nMomauk peng chung i palik checkpoint pahnih le Tarpein hlei pawng i ralkap sakhaan pakhat zong KIA nih nizan ah an lak cang. March 25 ah KIA nih Alaw Bum tlang an lak hnu in Kachin ramchung hmun kip ah le Shan ramkulh chung ah KIA le Myanmar ralkap karlak kahdohnak a fak chin thluahmah.\n← Mukoh Khua Raltuknak ah KIA Kut in Ralkap Nunnak A Liammi Zat Theih A Si Cang!\nTest Amon ka si Test →


Nizaan Hakha lamtonnak ah tlaih mi chung in pakhat an velhnak ah a thi\nMain Editor November 3, 2021 Leave a Comment on Nizaan Hakha lamtonnak ah tlaih mi chung in pakhat an velhnak ah a thi\nNizaan November 2, Hakha lamtonnak ah Kawl ralkap le palek nih an tlaih mi hna lak ah Kawlpa pakhat an velhnak ah a thi, tiah kan theih. An chim ning aa dang cio. An velhnak ahcun sidawh a si ko. Amin le mizei, khoika ra mi tibantuk cu kan hngal kho cio lo. Kawlpa an velhnak ah a thi, tiin kan theih cio,” tiah khuami pakhat nih The Hakha Times ah a chim.\nNovember 2 chunlai ah hin Hakha lamtonnak le Sanpiah Sawng pawng (ahlan Kyaw) ah mi an chek i a tlawm bik minung 10 motor in an kalpi hna. Cun, November 1 zaan, Hakha lamtonnak (Pale store 2 hmai) ah a tlawm bik minung 5 an rak tlaih bal cang hna.#Photo Hakha lamtonnak (ahlun)\nBreaking News; PDF Nih Ralhrang Bomb An Puah Hnawh Hna, Ralhrang 23 Thi. Sagaing(စစ်ကိုင်း) ramthen, Htee Cheih (ထီးချိုင့်)peng ah ralhrang mawtaw run cu tuni zingkaa Sml 1:30 hrawng ah Tha Kuang (တ‌ေကာင်း)lei an kal lio ah, mizapi ralkap hna nih bomb an puah hnawh hna i ralhrang 8 nak tlawmlo an thi i hliam tuar mi an tam tiah kan theih. Sagaing(စစ်ကိုင်း) ramthen, Myiang(မြောင်) peng mipi vengtu ralkap hna le CDSOM phu 10 i bawm in November 2 zanlei Sml 2:30 hrawngah Myiang peng Bo Myat Thar(ဘိုးမြတ်သာ) khua lawnh ah ralhrang mawtaw a bu in ara mi hna le palek mawtaw hna cu bomb an puah hnawh hna i mawtaw cung ah a citmi ralhrang hna cu lam hlatpi in an ruak an i chek kan hmuh hna i 15 renglo an thi tiah mizapi ralkap hna nih an chim. Credit: Khit Thit Media\nThantlang mei Akangh Lio I Hman Arak Thla Tu Hna. October 29 lio I Thantlang Inn vial te akangh dih lio ah Kha-Lah-Yah(222) ralhrang hna tiah ruah mi hna cu lung diriam in le zoh nuamh sawh sawh in hman aathlak pi mi hmanathlak achuak. Hi hman thlak cu an mah ralhrang hna chung mi nih Thantlang lut ka I phungki siangin luhnakhrawng le ralhrang hna camp pawng I viewpoint pawng in thlak mi hmanthlak asi tiah an chim. hi hmanthla tu hi rank sang ngei mi angki cu aa eih lo nain lu tlai lei cu asi hrim tiah khuami pakhat nih cun achim.\nRalhrang pawl nih cun CDF pawl nih an khangh mi asi I, ralhrang hna nih mei phalh dingin an va kal lio ah meithal in an rak kah hna cun Hakha le Thantlang karlak I timit hlei an chah caah meithat motor ara kho lo ti in aphun phun in an chim len nain zeihmanh evident (tet te) langter ding an ngei lo. Atu bantuk in Thantlang cu ciamdih lak akang lio I ralhrang U pa lei nih hman thlak in dai tein azoh ko mi hi cu ralhrang nih kan tuah lo an ti zong ah an si hrimhrim tiah khuami pakhat nih cun achim.\nBreaking News; PDF Nih Ralhrang Bomb An Puah Hnawh Hna, Ralhrang 23 Thi →\n← Kalaymoy Kahdoh Nak Afak Mizaw Phur Motor Ralhrang Nih Ankah


Ramthumnak Ummi Nih Esther Hi Rak Dirpi Hrimhrim Cang Ko Uh – THLIZIL THAWNGPANG\nDecember 6, 2019 Zohnuam Chin\nRamthumnak Ummi Hakha Le Thantlang Nih Rak Dirpi Hrimhrim Cang Ko Uh\nTuzan Esther Bottom 3 a thut bak cu Hakha le Thantlang cungah mawh ka phurh ngai ko cang. Benjamin Sum khi Falam nih an dirpi bak caah nihin tiang Bottom 3 a thut lo khi a si. Falam cu an fim, An chim bantuk in an tuah. An i daw, an kaa lawng a si lo , a taktak bak in thil an tuah.\nKan nih Hakha le Thantlang cu biachim lawng kan thiam, Phaisa fanghra midang pek kan i harh tuk. Kan bia cu a tha ngai rih. A taktak ah zeihmanh kan tuah taktak lo. Mi cungcuan kan duh chap rih.\nLan farnu Esther hi na bia le Online chung catial lawng siloin na phaisa tlawmte cio khan rak Vote hrimhrim uh. A bik in Kawlram/Laitlang um kan Mirum pawl nih rak Vote uh ca, Nan phaisa hi zeituahnak hman nan i tim liangluang.\nCun ramthumnak ummi Hakha/Thantlang nih rak Vote hen uh, a au khuang bik nan si nain Votr nan pek fawn lo. Ramthumnak nih Esther hi winner nan siter khawh tuk. Vote lawnglawng nih Winner a si ter ti cu kan theih ko tung, Ramthumnak um pawl hna na lung rak hlau tuah uh. Ramthumnak ummi cu Bank Card nan ngeih dih ko tung, Esther caah na phaisa 100 tel na siang bak lo maw? Miphun kan dawt taktak tunglo hi ta, Rak i hlau cio uh.\nRam hnihnak ummi cu Bank an ngei lo,Vote an pek kho lo. Ramthumnak nan biapi taktak hih. Falam nih an kan thah deng cang.\nKan naupa Benjamin kan dawttuk cio. Winner a si zong ah kan duh. A sinain Esther Vote a pe tu ding taktak cu Hakha /Thantlang dakaw kan si ko cu, Rak pe ve hrimhrim cang uh. Esther a sungh sual ahcun Vote na pek lo mi nai ngeihchih te lai a fiang .\nNan lungthin a fak cio lo maw Hakha le Thantlang pawl🙃\nCredit: Hakha Laimi\nPrevious Post:Yaw Kee Cu Alam Mi Hrim Nih Mark A Kai Ter Bak Lai, Top5 Ding Cu Zumh Cia Bak A Si\nNext Post:Kan I Lawmhpi Taktak: Esther Dawt Chin Sung Cu Top4 A Kai Than Cang.


R.I.P: Pauk Peng Chiat Kaan Khua Ah YRF Rallap 2 An Nunnak Liam - The Chin Celebrities\nMay 6, 2022 hleicung@gmail.com Myanmar 0\nRalkap Nay Lin Htet hi May 4 ah ah Ciat Kaan khua ah SAC ralkap rallam a sialtu hna nih meithal an kuan thlaknak ah, a paw ah an khen i, thlawp cuahmah a si lio May 5 ah a nunnak liam,” tiah YRF chung tel pakhat nih cun a chim. Ralkap Ze Ya Aung cu May 6 zinglei ah Chiat Kaan khua mipi hna nih ‘khuachung kan lut ṭhan lai’ an ti caah SAC nih bomb an hmanh mi a phoihnak ah bomb nih a puah sual i siizung an kalpi lio ah a nunak liam, tiah YRF sin in theih a si. crd- the chin post\nThawng dang: SAC ralkap nih nawlngeihnak an laak hnu 2021, February 1 in 2022, April 30 tiang, thla 15 chung ah mipi umnak inn 11,417 an khangh cang, tiah Data for Myanmar nih an thanh. Uknak latu SAC ralkap hna nih tualchung hriamtlai phu hna cu an tei hna lo caah tualchung hriamtlai phu lei kap ah a dir mi mizapi inn le lo hna cu meikhangh in an hrawhpiak hna lengah sualnak ngei lo minung an tlaih hna i, an thiri zong an chuhpiak, firpiak hna.\nMyanmar ramchung huap ah SAC ralkap hna nih mipi umnak inn le lo an khangh mi cazin cu Data for Myanmar nih ṭha tein cazin laak i, a thanh. Internet hman khawh a si lonak le phone line hman khawh a si lonak hmunhma ah thil sining tlamtling tein hlat awk a that lo caah atu ah langhter mi cazin nakin a tak ah a cang mi cu a tam deuh kho. April thla dongh le May thla thok ah SAC ralkap nih a hlei in Sagaing ramṭhen khuate hna ah pehzulh in inn le lo an khangh hna.crd- the chin post


Chaklei Idaho Internet Nih Twitter Le Fcebook A Kham Ve Cang Hna. Trump Tanh Tu Pawl An Thawng Ning A Lang Chin Thluamah Cang – Chuncha News\nChaklei Idaho Internet Nih Twitter Le Fcebook A Kham Ve Cang Hna. Trump Tanh Tu Pawl An Thawng Ning A Lang Chin Thluamah Cang\nNa hawi le sinah kuat cawlk i zuamve. Kan facebook le Google a ngah ve lo sual a si ah cun an kharpiak ve hna ti theihve hna seh.Tuzanlei in an tuahmi a si caah.Internet le Wifi ngeitu nih Google Fcaebook le Twitter cu a block ve cang hna. Kha a hodah a tei lai. Trump dirkamhtu hi zeitluk indah an thawng timi hi hmuhkhawh a si cang lai. News chimnak station zong harnak tampi an tawng cang an ti.Twitter le Facebook cu an chukbling bak in an zuang cang. Noth Idaho Internet Service Provider BANS Twitter And Facebook.Chaklei Idaho internet nih Twitter le Fcebook a kham ve hna. Antuhmi cu atheitlai atha taktak manh cang.\nTheihtlai relchap ding<< Fa Le A Hrawk Bik Tu Hi Nu Le Pa An Si: Nu le pa nih kan fa le kan dawtnak hna an theih khawhnak ding ahcun kan lung a sau a herh i lungsau taktak in kan cawn piak hna awk an si. Nangmah nih ka Fa kan dawttuk na ti lengmang mi nakin na fa nih ka Nu Le Pa nih an ka dawt ko timi a theih a herh deuh. Cheukhat Nu le Pa cu: kan fa le a hro phun le a sik phun lawng tein kan chawnh biak hna tikah Fa le nih an kan ttih tuk i kan cawnpiak nak hna hmanh an i cinken kho lo.\nVan Tum : Mi Tampi Nih Ttial Ti Hlah Nan Ka Ti Lengmang. Trump Ttanh Ruang I A Lungfak Mi Pawl Pathian Nih In Hnem Ko Hna Seh!\nThawng Thar: President Trump DC Ah Ralkap Mi Tampi Na Chiah Hna, Zeidah A Cang An Ti I?


VOIKHAT TEL PULPIT AH NAN KEDEN NAN PHOIH MAW? – The Chinlung Post\nVOIKHAT TEL PULPIT AH NAN KEDEN NAN PHOIH MAW?\nSeptember 21, 2020 admin Knowledge 0\nSalai Thang cabia cu tuak ding le ruah taktak mi a si. Ahmantuk hringhran. Salai Thang hi thil sining a thei ngaingai mi pakhat zong asi. A chimmi pawl hi hmual angei taktak mi cabia deuh lawng an si hna. Tutan zong ah Chinmi vialte hna nih kan ruah dingmi le kan tuak dingmi cabia pakhat a vun langhter tthan. A tawite nain sermon phu le ruah phu taktak mi cabia asi.\nSalai Thang nih cabia attialmi cu Kan Chinram hruaitu Upa pawl hi Kan Khrihfa or Khrihfabu Pastor hna hmai ka ah voikhat tel an kun bal ve maw? Upatnak tah an pe tawn hna maw? Laksawng tah hibantuk in an pe ve tawn hna maw? Biakinn saknak dingah tah hibantuk in an pek ve tawn maw? Pulpit tlang ah biachim an sawm hna ah an keden an i phoih bal maw?\nMission rianttuannak dingah teh hibantuk in an pe tawn hna maw? Pek le pek lo kong cu Chinram Pastor hna nih an theih bik ko lai. Kawl hruaimi Party tangah um cu mah Khrihfa sinak hmanh in Kawl sinak phung le Kawl biaknak ning cu upat a si tawn, Cunih cun Kawl uartuk le Chin sinak uartu tu pawl hna an i dannak cu a si. Ka palh sual ah amah ttialning tein atanglei hi asi.\nKanram Poster Hmai Ah:Kan Chinram hruaitu Upa pawl hi Kan Khrihfa Pastor pawl hmai ah veikhat te tar hitivekin Upatnak an pek dah maw?Laksawng teh hitivek in an pek dah maw? Biakinn saknak ding hrangah teh hiti vekin an pek dah maw? Pulpit par ih thusim an sawm tikah teh an Shoee Phanat an phoih dah maw?\nMission hnaṭuannak ding hrangah teh hiti vekin an pek dah maw? Pek dah le dah lo cu Chinram Pastor pawlin an theibik ding a si. Kawl kaihhruai mi Party hnuai ih umtu cun mai Khrihfa sinak hman in Kawl sinak dan le Khawl biaknak dan cu an Upat sawn a si. Cumi cu Kawl uar tuk le Chin sinak uartuk tu pawlih danglamnak a si tiah Salai Thang nih attial.\nVAIPA MEITHAL SI LOIN MAH MIPHUN MEITHAL IN SAKAH BY SALAI VAN CHAN CEU


LUNGRAWK BAK ASI KO CANG, THIH HNAWH APHU CANG LO MAW – The Chinlung Post\nLUNGRAWK BAK ASI KO CANG, THIH HNAWH APHU CANG LO MAW\nTulio CHIN ram sining le Hakha cawlcanghning Tlawmpal.Covid 19 Ruang ah siang in khar a si i Biak in zong khar a si i Chung khar Thlacam zong khar a si. Chung khar Thlacam hmanh khar lio ah. Ramkhel party cu minung 50 tiang i pumh an i onh. Covid 19 Chuah kaa te ah. Evan Tawk uk le Rev Biak lian thang Cu Thong thlak an si. Cu hnu ah. Rev David lah le a hawi le Thongthlak tthan an si.\nCu hnu ah. Evan Van ni le Pu That kung cu Chung khar thlacam an tuah ruang ah thong ah thlak tthan an si i a tu zong Thong chung ah an um lio a si. Mi tam pi nih Cozah nawl pei an buar cu ti a si i hramh lei um lo in Sawi sel Thang chiat tu in kan i la. A si ah Nang tah Co zah nawl cu na ngai tak ma ngai tak lo van bih ta sih.\nCozah nawl lo in vulei naa lak maw? 105- 106 loin inn na sa maw?\nInn Hmun teh nan i caw ma. A zuar teh na zuar ma? Cozah nawl lo in Thing na at ma. Na hau ma. Mei hol teh na raw ma? Hmun thur tah Cozah nawl pek lo nak ah na hlonh ma? Vulei thil kong vial ah. Cozah nawl ngai hlenghleng ttung lo i. Pumh kong le Thlacam kong i Cozah nawl pei an ngai lo cu an tleih hna lai ta. An thlak hna lai ta hei ti Mah vial mah ca tthat nak a si ah cun mi ngeihchiat zong poi ti lo.\nInn pa ngeih chiat zong poi ti lo i Ruru hranghrang i khua hei sak ttung. Lai mi zum tu kan si ning ruah a cu tuk hi. Pastor zong nih. I pum hlah uh. Thlacam hlah uh. Khua bawi sin ah kan in lei hna lai hei ti. Uktu bawi nawl ngeih cu Pathian duh mi a si hei ti. In le lo le Hmun le hma le mah paw cawm nak kong vial i Zum lo tu nak in i hlirh deuh. Zung chuah zong ngamh deuh. Pumh lo ding. Thlacam lo ding. Chung khar pumh zong tuah lo ding hei ti i Amen Tthat ngang.\nNan pu Seh lomh zawng nan thiam ngai. Danial 3:16. Judah Tlang val pa 3, Danial 6:10. Danial Chiandeih Thong ah, Exo 2:1. Faro fa nu nih. SPH nawl ngai seh law moses a thi hnga. Mat 2:12.Nichuah lei mi fim 3 nih SPH nawl ngai hna seh law Jesuh a chuah kaa in a thi hnga. Exo 1:19. Saya mah 2 nih SPH nawl ngai hna seh law Isarel pa vial te an thi dih hnga. Lam 4:17. Peter le Johan Lam 5:17, Lam 7: 54. Steven Thih nak, Lam 12:1. Peter Thong an thlak, Lam 16:16. Poul le Silas Thong an thlak hna.\nHawi dawt hna Jesuh ruang ah cun Har tuar a phu, Sungh a phu, Thong tlak zong a phu, Thih hnawh zong a phu. Tulio i Jesuh ruang ah Thong i a tla mi hna caah Thla fak pin cam chin hna u sih law, Kan lairam Laimi phun ah Tthangh nak fak pi kan co khawh nak lai Thlacam i zuam chin hna u sih. Ram khel rian vial i ral tthat ngai. Khua lak ah hehheh tiah hei au khuang ngam.\nUSDP hei ti i thih ngamh, NLD hei ti i thih ngamh, CNDP hei ti i thih ngamh. CNP hei ti i thih ngamh, Vulei ca hmanh i thih kan ngamh ah cun, Kan biak kan Pathian caah cun ngamh chinchin ko hna u sih. CHIN ram Khrih fa ram ah Jesuh khrih cu Thih tiang zumh tlak in dir pi hrimhrim ding a si. Vulei cung khua za kip ah thih tiang in dir pi hrimhrim ding a si. Credit: Niuk


Aa Do Tlak Kan Si Lo Laimi Kan Tlawmtuk. - News and Media\nAa Do Tlak Kan Si Lo Laimi Kan Tlawmtuk.\nAa do tlak kan asi lo Laimi kan tlawmtuk. Lakher(Mara) an zai an timi hi, zai cu a phung si. an lung tak asi ka zumlo. Zeiruang ah tiah cun, umnak hmun aa dan caah holh a dang i si. Phunlehram kan zoh tikah, HaKha le Thantlang hna nih (Hlawnching) a timi cu, Lakher-Mara nih(Hli-cho)an ti. Cun, HaKha le Thantlang nih(Cinzah)an timi cu, Lakher-Mara nih(Cozah)a ti. holh dang cioin auh asi i aa khat ko.\nNihin lebang ahcun, Dr.SaSa le Dr.Nguncung Lian lawngte chim an si. Hrinkhat unau chuakkhat kan si tiah aupi lehlam tuding an si. Cucu biahman le biadik asi deuh. Umnak hmun aa dan caah holh aa dang mi si. Lai distract Lawngtlai Mizoram uktu lubik Chief executive member CEM. khi Lakher asi I Lai pawl nih Lai an tidih ko ttung. Lakher-Mara district Saiha zongah Pu. Van Hup Lai tepawl uktu bawi an ttuan ttheu ko.\nKa chim duh micu, Chinmi kan tlawm tuk. Aa hua-tlak kan silo. Laimi lebang cu Ui-huum zat hmenh kan silo. Kan i rawiphiar ahcun, zeidah kan tuah khawh lai. Minung pakhat nakcun mitam deuh aa komhmi an cak deuh pinah, an tthawng deuh i thil an ti kho deuh. Lai ah lungkhat in um cu a sual lo pinah a dikmi si deuh. Ref – Liante Lai\nPasaltha Pakhat Kahdohnak Ah A Thi


Lungthli Tum: Ne Win Uknak A Laknak Aruang:Kan Thei Lem Lomi Thil Dik\nNe Win Uknak A Laknak Aruang:Kan Thei Lem Lomi Thil Dik\nNe Win timi min kan theih poah ah mitha lo tak tak ah kan ruat colh leng mang, vawleicung sifak bik dirhmun ah kawlram a phak tertu,mah zawn long ai ruatmi,amah pumpak long in kawlram uk a duh caah nawl ngeihnak a lak tbk in theih a si. Nain, kawlram caah thatnak a rak tuah bal mi bel cu kan theih bal lo,a um lo tluk in kan ruat cio men lai. Hihi a dik lem lo, Ne Win kuttangah kawlram a rak rawk tuk nain a rak thancho bik caan zong a um ve. Neutral mit in kan zoh hmanh lai!\nNe Win nih uknak a lak hi voikhat lawng a si lo, voihnih a si. 1962 uknak a lak hi cu amah lungduh a si men lai nain 1958 ah cun cozah hnatlaknak in Prime Minister U Nu nih a duh lo buin a rak pek i 1958-1960 tiang kawlram Prime Minister a rak tuan piak hna.Feb 6, 1960 ah election zong tlamtling tein a rak tuahpiak hna hlei ah nawl ngeihnak zong tluang tein a rak chanh hna. Culawng hlah, Ne Win hi British thawl dingah a rak cawlcangh ngai mi a si. Dobama Asiayone zongah a rak i tel i Aung San hruainak in Japan ram ralkap training a rak kai mi Thirty Comrades zongah a rak tel ve mi a si. Independence kan lak hnu kumkhat dan 1949 ah Karen hriamtlai KNDO nih kawlram an lak dih deng lio, U Nu cozah nih Rangon lawng a rak uk lio i cozah ralkap lutlai(Army Chief of Staff) cu Ne Win hi a rak si. A mah Ne Win nih a kuttang ummi Chin ralkap le Burma ralkap pawl a rak hruai hna caah Insein ral zong an rak tei khawh i U Nu cozah an rak khamh khawh kha a si.Ne Win hi politics khel a duhmi a si lem lo, Aung San telh in Thirty Comrades chungtel tam deuh cu Independence kan ngah ding ai fian hnu ah ralkap kal tak in politics an khel dih. Brig. Kyaw Zaw, Gen. Ne Win le Maj. Bo Bala lawng hi ralkap ah a tangmi an si(Bertil Lintner(Irrawaddy). Whose Army. March 31,2014).\nVoikhatnak Uknak A Laknak Aruang: A voikhatnak Ne Win nih uknak a lak hi U Nu cozah nih kawlram a hruai kho ti lo ruangah a si. AFPFL nih kumriat chungah kawlram 'Pyidawtha' ah kan ser lai i family pakhat nih inn pakhat,mawtaw pakhat,radio pakhat le thlakhat income Kyat 800 cio nan ngah lai tiin mipi ruahchannak an pek mi cu a tak a si kho ti lo i 1955 ah Pyidawtha or Eight-Year plan zong an rak hnon(Dr. Maung Maung. Burma and Gen. Ne Win.P-238).1956 election zongah U Nu hruaimi AFPFL nih 47% seat long an hmuh,hi election hnu AFPFL party lutlai pakhat le kapkhat i zumh lo nak/i huatnak a karh tuk, abik in U Nu le Kyaw Nyien kar ah. U Nu kumkhat deng Prime Minister sinak in a rak dinh kar (June,1956-March, 1957) ah hin U Nu nih Kyaw Nyein a rak zumh lo a zual chin( (Sein Win, 1959. The Split Story. P-21).\nHiti Kyaw Nyien le Ba Swe phu le U Nu,Kyaw Tun le Thakin Tin phu an rak i rem lo tuk hnu ah an party AFPFL zong cu cheu hnih ah Swe-Nyien(Stable AFPFL) le Nu-Tin(Clean AFPFL) tiin an ni cheu thai i Union of Burma vaivuanh in an rak tuah.AFPFL an rak i cheu ah vote an lak i U Nu hruaimi Clean AFPFL nih vote 8 in a rak tei caah cozah a ser than(Ibid.). Hi ti AFPFL a cheu hnu kau ah hin Kyaw Nyien le U Nu an i rem lonak a zual. Kyaw Nyien hruaimi Stable phu nih 'sex maniac' 'mi hur pa' ti tiang in U Nu an rak auh ti a si (Dr.Maung Maung.Burma and Gen. Ne Win.P-243).\nNu-Tin faction nih cozah an ser hnu in Swe-Nyien lei a tangtu parliamentary secretaries, pengkip councils le committee members le cozah riantuan tu vialte an rian an phuah hna. Swe-Nyien phu nih chuah tawn mi Mandaing Daily zong cozah library poah nih cawk ti lo ding in nawl an chuah rih(Sein Win. The Split Story.P-63). Hi ti AFPFL an ni cheu hi Communist ralhrang pawl nih chance ah an ni lak ve i cozah sin an hal mi a tam chin leng mang. Dr. Maung Maung chimnak ah cun, AFPFL an ni cheu hnu thlathum dan September thla ah hin buaibai nak a tam tuk a ti. Union Military Police(Home ministry tangah a um mi) nih uknak a lak lai tibantuk thawng a leng ti a si.Culengah, 1947 Constitution nih State kip kum hra hnu ah Union in chuahkhawhnak nawl a pek mi cu kum 10 a tling cang hoi, KNU nih an headquarters Rangon he mile 9 ai hlatnak ah an rak thial cang ti a si rih ( Martin Smith.Burma:Insurgency and The Politics of Ethnicity.P-175).\nCulawng hlah,1958-1959 caah budget an fehter kho ti lo. Budget fehter dingah Swe-Nyien faction lungtlinnak a hau caah U Nu nih an lung a tlinter kho ti lo. 1947 Constitution section (110) ning in Prime minister nih budget a fehter khawh lo ah cun President nawl peknak(ordinance) in fehter khawh a si i parliament thih ter a hau mi a si. Parliament thihter ah cun election a thar in tuah than a hau nain communist ralhrang le adang hriamtlai phu nih peng tampi an tlaih cang caah election tuah ding a si kho rih lo. Cu tikah, U Nu nih a zumh bikmi ralkap lutlai Ne Win cu 'Caretaker Government' ser ding in a rak sawm ti a si(Sein Win. The Split Story.P-62).\nCuticun, U Nu nih a sawm tikah a duh lo buin uknak a rak lak. Kumhnih 1958-1960 tiang kawlram prime minister a rak tuan. A mah kuttang ah hin kawlram GDP(kumkhat chung ramchung thilchuak man vialte fonh dih mi a man) Kyat 5600 million leng a rak phan i 1959 hi Independence kan ngah hnu kawlram a thancho bik kum a si. U Nu kuttang 1951 lio kawlram GDP kha Kyat 3431 million lawng a rak si.Shan le Kayah sawbwa pawl an nawl ngeihnak zong an mah lungtling tein a chiahter khawh hna hlei ah U Nu nih a rak ser kho lomi China he border/ramri hnatlaknak zong China he min a rak thut khawh. 1960 election tluang tein a tuah khawh hlei ah nawl ngeihnak zong tluang tein a pek hna caah mipi nih an rak upat i an rak tihzah tuk ti a si.\nPosted by Lungthli Tum at 14:08


Falam Peng Ralhrang Cawlcangh Cu Tihnung A Si Ko - Chin Eleven News\nChin ramkulh,Falam khua,Lungpi(lungrang) sang ah August (9) zinglei suimilam 8:00 hrawng thok in ralhrang hna nih hriamngan in an kah hna. Zaan zong ah Khah-Lah-Yiah 268 pawng ah hriamngan ,meithal he pehtlai in an kah hna.\nFalam khua pawng khua hna ah sualnak ngeilo mipi hna cu ralhrang nih auh in an tlaih hna tiah theih a si. Curuang ah mipi hna nih Falam-Rih,Falam-Hakha lampi ah khualtlawn lo ding in theih ter a si.


FEDERAL ARMY HRUAITU AH AN TARMI CHEUKHAT HNA KHI – The Chinlung Post\nFederal army sersiamnak caah caan tamtuk lak a hau rih men lai. Abikin hmual ngei tein dotinak tuah thawk ding hrim ahcun caan a rau kho men.Naihrawng facebook thawngpang tial cheukhat pawl nih Federal Army hruaitu dingah an tarmi minung cheukhat hna khi methal zong zunkhat te hmanh a puah bal lomi minung hna an itel.\nMah pawl nihcun zeitindah hriamtlai pawl cu order an pek khawh hna lai? Tlangcung hriamtlai lila chung zongah hmunkhat te ah tangtinak ding caah tampi biaruahnak ngeih a hau rih. Abikin Shan ram chung hriamtlai pawl ko khi pakhat le pakhat an karlak ah itheihthiamnak an ngeih ta a hau.


US Laimi Sin Ralrin Peknak Le “Hand Sanitizer” Hmannak Kongah Theih Herh Taktak Mi – Chin World News Evening\nUS Laimi Sin Ralrin Peknak Le “Hand Sanitizer” Hmannak Kongah Theih Herh Taktak Mi\nNovember 22, 2020 Salai Van Chin News\nA tu lio boruak hi tih a nung, a karh ngaingai. Second wave a ra tluahmah cang. Vaccines cu an hmuh te tik zongah mipi sin ah chikhat lo ah a sii hi an chuahpi colh lai ti chim khawh a si lo. Mah caah cun zeitin dah kan sikhawh tawk in kan i zohkhenh lai? Kan chim bon peng kha chim a hau ko.\n1. Hand sanitizer hi a tha nain, a tambik voi 3 pehtlai ten na hman hnu ahcun Na kut i tawl cang. Kuttawl hi a herh taktak mi a si. Infections preventions caah cun kut tawl (sapiat le tii) hi number 1 bak a si. 2. Hmaihuh fel tein kan i hup peng lai. Kan mah innkhat a um timi he kan um ahcun. 3. Mibuu tamnak cu hrial khawh ah a tha. A ruang? A zaw tiah ai thei lem lomi zong kha a rak zaw kho an si. Mah tik ah i chawnh khawh a fawi ngai.\n4. Covid testing hi a free nak tampi a um ko caah hin nan mah le nan umnak state cio health department le county offices sin ah hal khawh peng an si. Na ruhkhua a fah deuh, na lu hna a fah, na thaw chuah hna ai relrem pah lo ahcun i test hi a poi mi a si lo. I ralrin a si, a tha ko. Kan mah riantuanmi le bang cu a tuhi zarhkhat voihnih an kan test. Tuan ten hmuh khawh ahcun a tha mi a si ko. Zawt paoh i I test ti loin mu. Nan pum umtuning cu nan I theih cio ngai ko lai. 5. Stress (lungretheih) tamtuk ahhin cun kan pum riantuan ning a fum deuh caah hin, thil pakhat an stress ter tuk mi kha cu hrial chung ko. De-stress yourself. Na lung an nuamh ter tu thil pakhat khat tuah chung ko.\n8. Kan thaw chuah a har deuh: nan hmur, nan kutke, tibantuk hna a dum mi color a si ahcun kan pum chung oxygen a tlawn ngai tinak a si. I piah colh ding 9. Thermometer (taksat le sat lo tahnak), pulse oximeter (kan thintur le kan oxygen a tah tu), blood pressure cuff (thi Kai le thi tum tahnak) ti bantuk hi inn ahcun ngeih khawh cio ah a tha. Amazon ah a man din tete an si.\nNote: keicu nurse ka si. Doctor ka si lo caah hin minung tampi nih messenger ah advice nan ka hal mi kan let kho hna lo. Kai uah bia si lo. I chuah sual a fawi tawn caah hin kan leh hna lo nak a si. Kai lawm. Credit: Katie Van Zi\nThil Fiang Cang: Trump Caah Celh Ding Hrim Si Lo\nMilung A Fahter Tuk Caah Trump Cu Pathian Nih Thutnak A Chuh Tthan